ΚΑΝΟΝΙΣΜΌΣ (ΕΕ) αριθ. 386/2012 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 19ης Απριλίου 2012 σχετικά με την ανάθεση στο Γραφείο Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) καθηκόντων συναφών με την επιβολή της εφαρμογής των δικαιωμάτων διανοητικής ιδιοκτησίας, συμπεριλαμβανομένης της σύγκλησης Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας, με εκπροσώπους του δημόσιου και του ιδιωτικού τομέα (Κείμενο που παρουσιάζει ενδιαφέρον για τον ΕΟΧ) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 και το πρώτο εδάφιο του άρθρου 118, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1), Αποφασίζοντας σύμφωνα με τη συνήθη νομοθετική διαδικασία (2), Εκτιμώντας τα ακόλουθα: (1) Η οικονομική ευημερία της Ένωσης στηρίζεται στη σταθερή δημιουργικότητα και καινοτομία. Επομένως, για να εξασφαλιστεί η μελλοντική της ευημερία είναι απαραίτητα μέτρα για την αποτελεσματική προστασία τους. (2) Τα δικαιώματα διανοητικής ιδιοκτησίας αποτελούν ζωτικά περιουσιακά στοιχεία των επιχειρήσεων, τα οποία συμβάλλουν στην εξασφάλιση δίκαιης αμοιβής για το έργο των δημιουργών και των φορέων καινοτομίας και στην προστασία των επενδύσεών τους σε έρευνα και νέες ιδέες. (3) Μια υγιής, εναρμονισμένη και προοδευτική προσέγγιση στα δικαιώματα διανοητικής ιδιοκτησίας είναι θεμελιώδους σημασίας στην προσπάθεια εκπλήρωσης των φιλόδοξων στόχων της στρατηγικής Ευρώπη 2020, συμπεριλαμβανομένου του ψηφιακού θεματολογίου για την Ευρώπη. (4) Η σταθερή αύξηση των παραβιάσεων των δικαιωμάτων διανοητικής ιδιοκτησίας αποτελεί πραγματική απειλή όχι μόνο για την οικονομία της Ένωσης, αλλά, σε πολλές περιπτώσεις, και για την υγεία και την ασφάλεια των καταναλωτών της. Ως εκ τούτου, χρειάζονται αποτελεσματικές, άμεσες και συντονισμένες ενέργειες σε εθνικό, ευρωπαϊκό και παγκόσμιο επίπεδο για την επιτυχή καταπολέμηση του φαινομένου αυτού. (5) Στο πλαίσιο της συνολικής στρατηγικής για τα δικαιώματα διανοητικής ιδιοκτησίας, η οποία προβλέπεται στο ψήφισμα του Συμβουλίου, της 25ης Σεπτεμβρίου 2008, για ένα συνολικό ευρωπαϊκό σχέδιο για την καταπολέμηση της παραποίησης/απομίμησης και της πειρατείας (3), το Συμβούλιο κάλεσε την Επιτροπή να δημιουργήσει Ευρωπαϊκό Παρατηρητήριο Παραποίησης και Πειρατείας. Για τον σκοπό αυτό, η Επιτροπή διαμόρφωσε ένα δίκτυο εμπειρογνωμόνων από τον δημόσιο και τον ιδιωτικό τομέα και περιέγραψε τα καθήκοντα του εν λόγω δικτύου στην ανακοίνωσή της με τίτλο «Ενίσχυση της επιβολής των δικαιωμάτων διανοητικής ιδιοκτησίας στην εσωτερική αγορά». Η ονομασία του Ευρωπαϊκού Παρατηρητηρίου Παραποίησης και Πειρατείας θα πρέπει να αλλάξει σε «Ευρωπαϊκό Παρατηρητήριο για την Παραβίαση των Δικαιωμάτων Διανοητικής Ιδιοκτησίας» («το Παρατηρητήριο»). (6) Η ανακοίνωση αυτή ανέφερε ότι το Παρατηρητήριο θα πρέπει να χρησιμεύσει ως κεντρικό σημείο αναφοράς για τη συγκέντρωση, την παρακολούθηση και την αναφορά πληροφοριών και δεδομένων σχετικά με όλες τις προσβολές των δικαιωμάτων διανοητικής ιδιοκτησίας. Θα πρέπει να χρησιμοποιείται ως βάση για τη συνεργασία μεταξύ εκπροσώπων των εθνικών αρχών και των ενδιαφερόμενων φορέων με σκοπό την ανταλλαγή ιδεών και ειδικών γνώσεων σχετικά με τις βέλτιστες πρακτικές και τη διατύπωση συστάσεων προς τα όργανα χάραξης πολιτικής για κοινές στρατηγικές επιβολής. Η ανακοίνωση προέβλεπε ότι το Παρατηρητήριο θα φιλοξενείται από τις υπηρεσίες της Επιτροπής, οι οποίες και θα αναλάβουν τη διαχείρισή του. (7) Στο ψήφισμά του της 1ης Μαρτίου 2010 για την επιβολή των δικαιωμάτων διανοητικής ιδιοκτησίας στην εσωτερική αγορά (4), το Συμβούλιο κάλεσε την Επιτροπή, τα κράτη μέλη και τη βιομηχανία να διαβιβάζουν στο Παρατηρητήριο τα διαθέσιμα αξιόπιστα και συγκρίσιμα δεδομένα σχετικά με την παραποίηση/απομίμηση και την πειρατεία και να αναπτύξουν και να συμφωνήσουν από κοινού, στο πλαίσιο του Παρατηρητηρίου, σχέδια συλλογής περαιτέρω πληροφοριών. Το Συμβούλιο κάλεσε επίσης το Παρατηρητήριο να δημοσιεύει ετησίως συνολική έκθεση η οποία θα καλύπτει το εύρος, την κλίμακα και τα βασικά χαρακτηριστικά της παραποίησης/απομίμησης και της πειρατείας, καθώς και τις επιπτώσεις τους στην εσωτερική αγορά. Η εν λόγω ετήσια έκθεση θα πρέπει να εκπονείται βάσει των οικείων πληροφοριών που θα παρέχουν σχετικά οι αρχές των κρατών μελών, η Επιτροπή και ο ιδιωτικός τομέας, εντός των ορίων της νομοθεσίας περί προστασίας των δεδομένων. Το Συμβούλιο έχει επίσης αναγνωρίσει τη σημασία της ανάπτυξης νέων ανταγωνιστικών επιχειρηματικών προτύπων για τη διεύρυνση της νόμιμης προσφοράς πολιτιστικού και δημιουργικού περιεχομένου και συγχρόνως για την πρόληψη και την καταπολέμηση παραβιάσεων των δικαιωμάτων διανοητικής ιδιοκτησίας ως απαραίτητα μέσα για την προώθηση της οικονομικής ανάπτυξης, της απασχόλησης και της πολιτιστικής ποικιλομορφίας. (8) Στα συμπεράσματά του της 25ης Μαΐου 2010 σχετικά με τη μελλοντική αναθεώρηση του συστήματος εμπορικών σημάτων στην Ευρωπαϊκή Ένωση (5), το Συμβούλιο κάλεσε την Επιτροπή να καθορίσει τη νομική βάση για τη συμμετοχή του Γραφείου Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) («το Γραφείο») σε δραστηριότητες που σχετίζονται με την επιβολή της εφαρμογής της νομοθεσίας, συμπεριλαμβανομένης της καταπολέμησης της παραποίησης/απομίμησης, ιδίως μέσω της ενδυνάμωσης της συνεργασίας του με τα εθνικά γραφεία σημάτων και με το Παρατηρητήριο. Ως προς αυτό, η οδηγία 2004/48/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την επιβολή των δικαιωμάτων διανοητικής ιδιοκτησίας (6), προβλέπει μεταξύ άλλων ορισμένα μέτρα για την προώθηση της συνεργασίας και ιδίως της ανταλλαγής πληροφοριών μεταξύ των κρατών μελών και μεταξύ των κρατών μελών και της Επιτροπής. (9) Στη σύστασή του της 26ης Μαρτίου 2009 σχετικά με την ενίσχυση της ασφάλειας και των θεμελιωδών ελευθεριών στο Διαδίκτυο (7), το Ευρωπαϊκό Κοινοβούλιο πρότεινε στο Συμβούλιο να διασφαλίσει πλήρη και ασφαλή πρόσβαση στο Διαδίκτυο και να προωθήσει τη συνεργασία ιδιωτικού και δημόσιου τομέα για την ενίσχυση της συνεργασίας στον τομέα της επιβολής του νόμου. (10) Στο ψήφισμά του της 22ας Σεπτεμβρίου 2010 σχετικά με την επιβολή των δικαιωμάτων διανοητικής ιδιοκτησίας στην εσωτερική αγορά (8), το Ευρωπαϊκό Κοινοβούλιο κάλεσε τα κράτη μέλη και την Επιτροπή να επεκτείνουν τη συνεργασία μεταξύ του Γραφείου και των εθνικών γραφείων διανοητικής ιδιοκτησίας, ώστε να καλύπτουν επίσης την καταπολέμηση παραβιάσεων των δικαιωμάτων διανοητικής ιδιοκτησίας. (11) Στο ψήφισμά του της 12ης Μαΐου 2011 σχετικά με την αξιοποίηση του δυναμικού των κλάδων του πολιτισμού και της δημιουργικότητας (9), το Ευρωπαϊκό Κοινοβούλιο κάλεσε την Επιτροπή να λάβει υπόψη της τα ειδικά προβλήματα που αντιμετωπίζουν οι μικρές και μεσαίες επιχειρήσεις κατά την επίκληση των δικαιωμάτων τους διανοητικής ιδιοκτησίας καθώς και να προωθήσει βέλτιστες πρακτικές και αποτελεσματικές μεθόδους σεβασμού των δικαιωμάτων αυτών. (12) Στο ψήφισμά του της 6ης Ιουλίου 2011 σχετικά με ένα συνολικό σχέδιο για την προστασία των δεδομένων προσωπικού χαρακτήρα στην Ευρωπαϊκή Ένωση (10), το Ευρωπαϊκό Κοινοβούλιο κάλεσε την Επιτροπή να διασφαλίσει πλήρη εναρμόνιση και ασφάλεια δικαίου και να μεριμνήσει για ένα ενιαίο και υψηλό επίπεδο προστασίας των ατόμων σε κάθε περίπτωση. (13) Ενόψει του φάσματος καθηκόντων που ανατίθενται στο Παρατηρητήριο, χρειάζεται η εξεύρεση λύσης που θα διασφαλίζει την ύπαρξη κατάλληλης και διατηρήσιμης υποδομής για την εκπλήρωση των καθηκόντων του. (14) Ο κανονισμός (ΕΚ) αριθ. 207/2009 του Συμβουλίου, της 26ης Φεβρουαρίου 2009, για το κοινοτικό σήμα (11), προβλέπει τη διοικητική συνεργασία μεταξύ του Γραφείου και των δικαστηρίων ή αρχών των κρατών μελών, καθώς και την ανταλλαγή δημοσιεύσεων μεταξύ του Γραφείου και των κεντρικών γραφείων βιομηχανικής ιδιοκτησίας των κρατών μελών. Στη βάση αυτή, το Γραφείο έχει καθιερώσει συνεργασία με τα εθνικά γραφεία που ασχολούνται με τον τομέα της προστασίας των δικαιωμάτων διανοητικής ιδιοκτησίας. Κατά συνέπεια, το Γραφείο διαθέτει ήδη, σε σημαντικό βαθμό, την αναγκαία πείρα και εμπειρογνωμοσύνη για την παροχή κατάλληλης και βιώσιμης υποδομής στον τομέα των καθηκόντων του Παρατηρητηρίου. (15) Επομένως, το Γραφείο είναι κατάλληλο για να αναλάβει την εκτέλεση των εν λόγω καθηκόντων. (16) Τα καθήκοντα αυτά θα πρέπει να αφορούν όλα τα δικαιώματα διανοητικής ιδιοκτησίας που καλύπτονται από την οδηγία 2004/48/ΕΚ, δεδομένου ότι σε πολλές περιπτώσεις η παραβίαση αφορά περισσότερα αλληλένδετα δικαιώματα διανοητικής ιδιοκτησίας. Επιπλέον, χρειάζονται δεδομένα και ανταλλαγή βέλτιστων πρακτικών για ολόκληρο το προαναφερθέν φάσμα των δικαιωμάτων διανοητικής ιδιοκτησίας, ώστε να σχηματίζεται πλήρης εικόνα της κατάστασης και να ενθαρρύνεται η κατάρτιση συνολικών στρατηγικών για τη μείωση των παραβιάσεων των δικαιωμάτων διανοητικής ιδιοκτησίας. (17) Τα καθήκοντα που θα πρέπει να εκτελεί το Γραφείο μπορούν να συνδεθούν με τα μέτρα επιβολής της εφαρμογής και υποβολής εκθέσεων που προβλέπονται από την οδηγία 2004/48/ΕΚ. Έτσι, το Γραφείο θα πρέπει να παρέχει υπηρεσίες στις εθνικές αρχές ή στους εθνικούς φορείς, οι οποίοι επηρεάζουν, ιδίως, την ομοιογενή εφαρμογή της οδηγίας και οι οποίοι είναι πιθανόν να διευκολύνουν την εφαρμογή της. Τα καθήκοντα του Γραφείου, επομένως, θα πρέπει να θεωρηθεί ότι έχουν άμεση σχέση με τα θέματα που αφορούν οι πράξεις προσέγγισης των νομοθετικών, κανονιστικών και διοικητικών διατάξεων των κρατών μελών. (18) Το Παρατηρητήριο, συγκαλούμενο από το Γραφείο, θα πρέπει να καταστεί κέντρο αριστείας όσον αφορά τις πληροφορίες και τα δεδομένα που αφορούν τις παραβιάσεις των δικαιωμάτων διανοητικής ιδιοκτησίας, επωφελούμενο από την εμπειρογνωμοσύνη, την πείρα και τους πόρους του Γραφείου. (19) Το Γραφείο θα πρέπει να αποτελεί το βήμα, όπου συναντώνται δημόσιες αρχές και ο ιδιωτικός τομέας, εξασφαλίζοντας τη συλλογή, την ανάλυση και τη διάδοση σημαντικών αντικειμενικών, συγκρίσιμων και αξιόπιστων δεδομένων σχετικά με την αξία των δικαιωμάτων διανοητικής ιδιοκτησίας και τις παραβιάσεις τους, τον προσδιορισμό και την προώθηση βέλτιστων πρακτικών και στρατηγικών επιβολής των δικαιωμάτων διανοητικής ιδιοκτησίας, καθώς και την ευαισθητοποίηση του κοινού σχετικά με τις επιπτώσεις των παραβιάσεων των δικαιωμάτων διανοητικής ιδιοκτησίας. Επιπλέον, το Γραφείο θα πρέπει να εκτελεί συμπληρωματικά καθήκοντα, όπως η βελτίωση της κατανόησης της αξίας των δικαιωμάτων διανοητικής ιδιοκτησίας, η προώθηση της ανταλλαγής πληροφοριών σχετικά με νέα ανταγωνιστικά επιχειρηματικά πρότυπα που διευρύνουν τη νόμιμη προσφορά πολιτιστικού και δημιουργικού περιεχομένου, η επαύξηση της εμπειρογνωμοσύνης των προσώπων που εμπλέκονται στην επιβολή της εφαρμογής των δικαιωμάτων διανοητικής ιδιοκτησίας μέσω των κατάλληλων μέτρων κατάρτισης, η διεύρυνση των γνώσεων σχετικά με τις τεχνικές πρόληψης των παραποιήσεων και η βελτίωση της συνεργασίας με τρίτες χώρες και διεθνείς οργανισμούς. Η Επιτροπή θα πρέπει να συμμετέχει στις δραστηριότητες που ασκεί το Γραφείο στο πλαίσιο του παρόντος κανονισμού. (20) Το Γραφείο θα πρέπει συνεπώς να διευκολύνει και να υποστηρίζει τις δραστηριότητες των εθνικών αρχών, του ιδιωτικού τομέα και των θεσμικών οργάνων της Ένωσης όσον αφορά την επιβολή της εφαρμογής των δικαιωμάτων διανοητικής ιδιοκτησίας, και ειδικότερα τις δραστηριότητές τους για την καταπολέμηση της παραβίασης των δικαιωμάτων αυτών. Η άσκηση από το Γραφείο των αρμοδιοτήτων του, σύμφωνα με τον παρόντα κανονισμό, δεν έχει ως αποτέλεσμα να παρεμποδίζονται τα κράτη μέλη να ασκούν τις αρμοδιότητές τους. Τα καθήκοντα και οι δραστηριότητες του Γραφείου, σύμφωνα με τον παρόντα κανονισμό, δεν επεκτείνονται στη συμμετοχή σε μεμονωμένες δράσεις ή έρευνες που διενεργούν οι αρμόδιες αρχές. (21) Για την αποτελεσματικότερη δυνατή εκπλήρωση των καθηκόντων αυτών, το Γραφείο θα πρέπει να πραγματοποιεί διαβουλεύσεις και να συνεργάζεται με άλλες αρχές σε εθνικό, ευρωπαϊκό και, όπου ενδείκνυται, διεθνές επίπεδο, να δημιουργεί συνέργειες με τις δραστηριότητες που ασκούν οι αρχές αυτές και να αποφεύγει την επανάληψη των μέτρων. (22) Το Γραφείο θα πρέπει να εκτελεί τα καθήκοντα και τις δραστηριότητες που συνδέονται με την επιβολή της εφαρμογής των δικαιωμάτων διανοητικής ιδιοκτησίας χρησιμοποιώντας τους δικούς του δημοσιονομικούς πόρους. (23) Όσον αφορά τους εκπροσώπους του ιδιωτικού τομέα, το Γραφείο θα πρέπει, κατά τη σύγκληση του Παρατηρητηρίου στο πλαίσιο των δραστηριοτήτων του, να προβαίνει σε αντιπροσωπευτική επιλογή των οικονομικών κλάδων -συμπεριλαμβανομένων των δημιουργικών κλάδων- που ενδιαφέρονται αμεσότερα και διαθέτουν τη μεγαλύτερη πείρα στην καταπολέμηση των παραβιάσεων των δικαιωμάτων διανοητικής ιδιοκτησίας, και ειδικότερα να καλεί εκπροσώπους των κατόχων δικαιωμάτων, συμπεριλαμβανομένων των συγγραφέων και άλλων δημιουργών καθώς και των φορέων του διαδικτύου. Θα πρέπει επίσης να εξασφαλίζεται η προσήκουσα εκπροσώπηση των καταναλωτών και των μικρών και μεσαίων επιχειρήσεων. (24) Οι υποχρεώσεις παροχής πληροφοριών που επιβάλλει ο παρών κανονισμός στα κράτη μέλη και στον ιδιωτικό τομέα θα πρέπει να μην προκαλούν περιττά διοικητικά βάρη και, κατά το δυνατόν, να μην έχουν ως αποτέλεσμα επικάλυψη εργασιών όσον αφορά δεδομένα που έχουν ήδη παρασχεθεί από εκπροσώπους των κρατών μελών και του ιδιωτικού τομέα στα θεσμικά όργανα της Ένωσης, στο πλαίσιο των υφιστάμενων απαιτήσεων αναφοράς. (25) Επειδή ο στόχος του παρόντος κανονισμού, ήτοι η ανάθεση στο Γραφείο αρμοδιοτήτων σχετικών με την επιβολή της εφαρμογής των δικαιωμάτων διανοητικής ιδιοκτησίας, δεν μπορεί να επιτευχθεί επαρκώς από τα κράτη μέλη και μπορεί να επιτευχθεί καλύτερα σε επίπεδο Ένωσης, η Ένωση δύναται να θεσπίσει μέτρα σύμφωνα με την αρχή της επικουρικότητας, όπως αυτή καθορίζεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως αυτή διατυπώνεται στο προαναφερθέν άρθρο, ο παρών κανονισμός δεν υπερβαίνει τα αναγκαία όρια για την επίτευξη αυτού του στόχου, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αντικείμενο και πεδίο εφαρμογής Με τον παρόντα κανονισμό ανατίθενται στο Γραφείο Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) («το Γραφείο») καθήκοντα με στόχο να διευκολυνθούν και να υποστηριχθούν οι δραστηριότητες των εθνικών αρχών, του ιδιωτικού τομέα και των θεσμικών οργάνων της Ένωσης στον τομέα της καταπολέμησης των παραβιάσεων των δικαιωμάτων διανοητικής ιδιοκτησίας, σύμφωνα με την οδηγία 2004/48/ΕΚ. Κατά την εκτέλεση των καθηκόντων αυτών, το Γραφείο οργανώνει, διευθύνει και υποστηρίζει τη συνάντηση εμπειρογνωμόνων, αρχών και ενδιαφερόμενων φορέων, οι οποίοι συνέρχονται ως «Ευρωπαϊκό Παρατηρητήριο για την Παραβίαση των Δικαιωμάτων Διανοητικής Ιδιοκτησίας» («το Παρατηρητήριο»). Τα καθήκοντα και οι δραστηριότητες του Γραφείου, σύμφωνα με τον παρόντα κανονισμό, δεν επεκτείνονται στη συμμετοχή σε μεμονωμένες δράσεις ή έρευνες που διενεργούν οι αρμόδιες αρχές. Άρθρο 2 Καθήκοντα και δραστηριότητες 1. Το Γραφείο αναλαμβάνει τα ακόλουθα καθήκοντα: α) βελτίωση της κατανόησης της αξίας της διανοητικής ιδιοκτησίας· β) βελτίωση της κατανόησης του εύρους και των επιπτώσεων των παραβιάσεων των δικαιωμάτων διανοητικής ιδιοκτησίας· γ) διεύρυνση των γνώσεων σχετικά με τις βέλτιστες πρακτικές του δημόσιου και του ιδιωτικού τομέα όσον αφορά την προστασία των δικαιωμάτων διανοητικής ιδιοκτησίας· δ) συμβολή στην ευαισθητοποίηση των πολιτών σχετικά με τις επιπτώσεις των παραβιάσεων των δικαιωμάτων διανοητικής ιδιοκτησίας· ε) επαύξηση της εμπειρογνωμοσύνης των προσώπων που εμπλέκονται στην επιβολή της εφαρμογής των δικαιωμάτων διανοητικής ιδιοκτησίας· στ) διεύρυνση των γνώσεων σχετικά με τα τεχνικά εργαλεία για την πρόληψη και καταπολέμηση της παραβίασης των δικαιωμάτων διανοητικής ιδιοκτησίας, συμπεριλαμβανομένων των συστημάτων παρακολούθησης και εντοπισμού, τα οποία συμβάλλουν στη διάκριση των γνήσιων προϊόντων από τα παραποιημένα· ζ) δημιουργία μηχανισμών που συμβάλλουν στη βελτίωση της ηλεκτρονικής ανταλλαγής, μεταξύ των αρχών των κρατών μελών που εμπλέκονται στον τομέα των δικαιωμάτων διανοητικής ιδιοκτησίας, πληροφοριών σχετικών με την επιβολή της εφαρμογής των δικαιωμάτων αυτών και προώθηση της συνεργασίας με αυτές, καθώς και μεταξύ αυτών των αρχών· η) συμβολή, ύστερα από διαβούλευση με τα κράτη μέλη, στην προώθηση της διεθνούς συνεργασίας με τα γραφεία διανοητικής ιδιοκτησίας τρίτων χωρών με στόχο την κατάρτιση στρατηγικών και την ανάπτυξη τεχνικών, δεξιοτήτων και εργαλείων επιβολής της εφαρμογής των δικαιωμάτων διανοητικής ιδιοκτησίας. 2. Για την εκπλήρωση των καθηκόντων που ορίζονται στην παράγραφο 1, το Γραφείο εκτελεί τις ακόλουθες δραστηριότητες σύμφωνα με πρόγραμμα εργασίας που εγκρίθηκε βάσει του άρθρου 7, και σύμφωνα με το δίκαιο της Ένωσης: α) καθορίζει μια διαφανή μεθοδολογία συλλογής, ανάλυσης και υποβολής ανεξάρτητων, αντικειμενικών, συγκρίσιμων και αξιόπιστων δεδομένων σχετικά με τις παραβιάσεις των δικαιωμάτων διανοητικής ιδιοκτησίας· β) συλλέγει, αναλύει και διαδίδει συναφή αντικειμενικά, συγκρίσιμα και αξιόπιστα δεδομένα σχετικά με τις παραβιάσεις των δικαιωμάτων διανοητικής ιδιοκτησίας· γ) συλλέγει, αναλύει και διαδίδει συναφή αντικειμενικά, συγκρίσιμα και αξιόπιστα δεδομένα σχετικά με την οικονομική αξία της διανοητικής ιδιοκτησίας και τη συμβολή της στην οικονομική ανάπτυξη, την ευημερία, την καινοτομία, τη δημιουργικότητα, την πολιτιστική πολυμορφία, τη δημιουργία θέσεων απασχόλησης υψηλής ποιότητας και την ανάπτυξη προϊόντων και υπηρεσιών υψηλής ποιότητας στο εσωτερικό της Ένωσης· δ) εκπονεί τακτικές αξιολογήσεις και ειδικές εκθέσεις ανά οικονομικό τομέα, γεωγραφική περιοχή και τύπο δικαιώματος διανοητικής ιδιοκτησίας που παραβιάζεται, με τις οποίες αξιολογούνται, μεταξύ άλλων, οι επιπτώσεις των παραβιάσεων των δικαιωμάτων διανοητικής ιδιοκτησίας στην κοινωνία και την οικονομία, συμπεριλαμβανομένης μιας αξιολόγησης των επιπτώσεων στις μικρές και μεσαίες επιχειρήσεις, καθώς και την υγεία, το περιβάλλον και την ασφάλεια· ε) συλλέγει, αναλύει και διαδίδει πληροφορίες σχετικά με τις βέλτιστες πρακτικές μεταξύ των εκπροσώπων που συνέρχονται στο πλαίσιο του Παρατηρητηρίου και, όπου εφαρμόζεται, διατυπώνει συστάσεις για στρατηγικές με βάση τις εν λόγω πρακτικές· στ) συντάσσει εκθέσεις και δημοσιεύσεις για την ευαισθητοποίηση των πολιτών της Ένωσης σχετικά με τις επιπτώσεις των παραβιάσεων των δικαιωμάτων διανοητικής ιδιοκτησίας, και για τον σκοπό αυτό, και διοργανώνει συνέδρια, εκδηλώσεις και συνεδριάσεις σε ευρωπαϊκό και διεθνές επίπεδο, καθώς επίσης υποστηρίζει εθνικές και ευρωπαϊκές δράσεις, συμπεριλαμβανομένων των ηλεκτρονικών και μη εκστρατειών, με τη διάθεση κυρίως στοιχείων και πληροφοριών· ζ) παρατηρεί την ανάπτυξη νέων ανταγωνιστικών επιχειρηματικών προτύπων για τη διεύρυνση της νόμιμης προσφοράς πολιτιστικού και δημιουργικού περιεχομένου, ενθαρρύνει την ανταλλαγή πληροφοριών και ευαισθητοποιεί τους καταναλωτές προς αυτή την κατεύθυνση· η) εκπονεί και διοργανώνει προγράμματα κατάρτισης είτε επιγραμμικά είτε με άλλα μέσα για τους εθνικούς υπαλλήλους που εμπλέκονται στην προστασία των δικαιωμάτων διανοητικής ιδιοκτησίας· θ) διοργανώνει ειδικές συνεδριάσεις εμπειρογνωμόνων, μεταξύ των οποίων πανεπιστημιακοί εμπειρογνώμονες καθώς και σχετικοί εκπρόσωποι της κοινωνίας πολιτών, για την υποστήριξη των εργασιών του στο πλαίσιο του παρόντος κανονισμού· ι) προσδιορίζει και προωθεί τεχνικά εργαλεία για επαγγελματίες και τεχνικές συγκριτικής αξιολόγησης, συμπεριλαμβανομένων των συστημάτων παρακολούθησης και εντοπισμού, που βοηθούν στη διάκριση μεταξύ γνήσιων προϊόντων και προϊόντων παραποίησης/απομίμησης· ια) συνεργάζεται με τις εθνικές αρχές και την Επιτροπή για την ανάπτυξη επιγραμμικού δικτύου για τη διευκόλυνση της ανταλλαγής πληροφοριών για παραβιάσεις των δικαιωμάτων διανοητικής ιδιοκτησίας μεταξύ δημόσιων διοικήσεων, φορέων και οργανισμών των κρατών μελών που ασχολούνται με την προστασία και την επιβολή των εν λόγω δικαιωμάτων· ιβ) συνεργάζεται με τα κεντρικά γραφεία βιομηχανικής ιδιοκτησίας των κρατών μελών και δημιουργεί συνέργειες μεταξύ αυτών, συμπεριλαμβανομένου του Γραφείου Διανοητικής Ιδιοκτησίας της Μπενελούξ, και άλλων αρχών των κρατών μελών που δρουν στον τομέα των δικαιωμάτων διανοητικής ιδιοκτησίας, προκειμένου να αναπτύξουν και να προωθήσουν τεχνικές, δεξιότητες και εργαλεία σχετικά με την επιβολή της εφαρμογής των δικαιωμάτων διανοητικής ιδιοκτησίας, συμπεριλαμβανομένων των προγραμμάτων κατάρτισης και των εκστρατειών ευαισθητοποίησης· ιγ) καταρτίζει, ύστερα από διαβούλευση με τα κράτη μέλη, προγράμματα για την παροχή τεχνικής βοήθειας στις τρίτες χώρες και αναπτύσσει και παραδίδει ειδικά προγράμματα και εκδηλώσεις κατάρτισης για υπαλλήλους τρίτων χωρών που εμπλέκονται στην προστασία των δικαιωμάτων διανοητικής ιδιοκτησίας· ιδ) υποβάλλει συστάσεις στην Επιτροπή για ζητήματα που εμπίπτουν στο πεδίο εφαρμογής του παρόντος κανονισμού κατόπιν αιτήσεως της Επιτροπής· ιε) εκτελεί παρόμοιες δραστηριότητες που είναι αναγκαίες προκειμένου το Γραφείο να μπορέσει να εκπληρώσει τα καθήκοντα που ορίζονται στην παράγραφο 1. 3. Κατά την εκτέλεση των καθηκόντων και δραστηριοτήτων που αναφέρονται στις παραγράφους 1 και 2, το Γραφείο τηρεί τις ισχύουσες διατάξεις της νομοθεσίας της Ένωσης σχετικά με την προστασία δεδομένων. Άρθρο 3 Χρηματοδότηση Το Γραφείο διασφαλίζει ανά πάσα στιγμή ότι οι δραστηριότητες που του ανατίθενται με τον παρόντα κανονισμό εκτελούνται με τους δικούς του δημοσιονομικούς πόρους. Άρθρο 4 Συνεδριάσεις του Παρατηρητηρίου 1. Προκειμένου να ασκήσει τις δραστηριότητες που αναφέρονται στο άρθρο 2 παράγραφος 2, το Γραφείο, τουλάχιστον μία φορά τον χρόνο, καλεί στις συνεδριάσεις του Παρατηρητηρίου εκπροσώπους δημόσιων διοικήσεων, φορέων και οργανισμών των κρατών μελών που ασχολούνται με τα δικαιώματα διανοητικής ιδιοκτησίας, καθώς και εκπροσώπους του ιδιωτικού τομέα, με σκοπό τη συμμετοχή τους στις εργασίες του Γραφείου σύμφωνα με τον παρόντα κανονισμό. 2. Οι εκπρόσωποι του ιδιωτικού τομέα που καλούνται στις συνεδριάσεις του Παρατηρητηρίου περιλαμβάνουν ευρύ, αντιπροσωπευτικό και ισόρροπο φάσμα ενωσιακών και εθνικών φορέων, οι οποίοι εκπροσωπούν τους διάφορους οικονομικούς κλάδους, συμπεριλαμβανομένων των κλάδων της δημιουργίας, που ενδιαφέρονται αμεσότερα ή διαθέτουν τη μεγαλύτερη πείρα στην καταπολέμηση των παραβιάσεων των δικαιωμάτων διανοητικής ιδιοκτησίας. Οι οργανώσεις καταναλωτών, οι μικρές και μεσαίες επιχειρήσεις, οι συγγραφείς και λοιποί δημιουργοί έχουν την προσήκουσα εκπροσώπηση. 3. Το Γραφείο καλεί κάθε κράτος μέλος να αποστείλει έναν τουλάχιστον εκπρόσωπο από τη δημόσια διοίκησή του στις συνεδριάσεις του Παρατηρητηρίου. Στο πλαίσιο αυτό τα κράτη μέλη διασφαλίζουν τη συνέχεια των εργασιών του Παρατηρητηρίου. 4. Οι συνεδριάσεις που αναφέρονται στην παράγραφο 1 δύνανται να συνοδεύονται από ομάδες εργασίας στο πλαίσιο του Παρατηρητηρίου αποτελούμενες από εκπροσώπους των κρατών μελών και εκπροσώπους του ιδιωτικού τομέα. 5. Όπου ενδείκνυται, το Γραφείο οργανώνει εκτός από τις συνεδριάσεις σύμφωνα με την παράγραφο 1, συνεδριάσεις στις οποίες συμμετέχουν: α) εκπρόσωποι των δημόσιων διοικήσεων, των φορέων και οργανισμών στα κράτη μέλη, ή β) εκπρόσωποι του ιδιωτικού τομέα. 6. Μέλη ή άλλοι εκπρόσωποι του Ευρωπαϊκού Κοινοβουλίου καθώς και εκπρόσωποι της Επιτροπής καλούνται στις συνεδριάσεις σύμφωνα με το παρόν άρθρο, αναλόγως, είτε ως συμμετέχοντες είτε ως παρατηρητές. 7. Τα ονόματα των εκπροσώπων που συμμετέχουν, η ημερήσια διάταξη και τα πρακτικά των συνεδριάσεων σύμφωνα με το παρόν άρθρο δημοσιεύονται στον ιστότοπο του Γραφείου. Άρθρο 5 Υποχρεώσεις πληροφόρησης 1. Ενδεχομένως και σύμφωνα με το εθνικό δίκαιο, συμπεριλαμβανομένης της νομοθεσίας που διέπει την επεξεργασία δεδομένων προσωπικού χαρακτήρα, τα κράτη μέλη, μετά από αίτηση του Γραφείου ή με δική τους πρωτοβουλία: α) ενημερώνουν το Γραφείο για τις συνολικές πολιτικές και στρατηγικές τους σχετικά με την επιβολή της εφαρμογής των δικαιωμάτων διανοητικής ιδιοκτησίας και τις τυχόν σχετικές μεταβολές· β) παρέχουν διαθέσιμα στατιστικά στοιχεία σχετικά με τις παραβιάσεις των δικαιωμάτων διανοητικής ιδιοκτησίας· γ) ενημερώνουν το Γραφείο για σημαντικές αποφάσεις της νομολογίας. 2. Με την επιφύλαξη των νομοθετικών διατάξεων που διέπουν την επεξεργασία δεδομένων προσωπικού χαρακτήρα και της προστασίας των εμπιστευτικών πληροφοριών, οι εκπρόσωποι του δημόσιου τομέα που συμμετέχουν στο Παρατηρητήριο οφείλουν, κατά το δυνατόν, μετά από αίτηση του Γραφείου: α) να ενημερώνουν το Γραφείο για τις πολιτικές και τις στρατηγικές που εφαρμόζουν στον τομέα των δραστηριοτήτων τους για την επιβολή της εφαρμογής των δικαιωμάτων διανοητικής ιδιοκτησίας καθώς και για ενδεχόμενες μεταβολές τους· β) να παρέχουν στατιστικά στοιχεία σχετικά με τις παραβιάσεις των δικαιωμάτων διανοητικής ιδιοκτησίας στο πεδίο των δραστηριοτήτων τους. Άρθρο 6 Το Γραφείο 1. Οι οικείες διατάξεις του τίτλου XII του κανονισμού (ΕΚ) αριθ. 207/2009 εφαρμόζονται όσον αφορά την εκτέλεση των καθηκόντων και δραστηριοτήτων που προβλέπονται στο πλαίσιο του παρόντος κανονισμού. 2. Στηριζόμενος στις εξουσίες που ανατίθενται με το άρθρο 124 του κανονισμού (ΕΚ) αριθ. 207/2009, ο πρόεδρος του Γραφείου εκδίδει τις εσωτερικές διοικητικές οδηγίες και δημοσιεύει τις ανακοινώσεις οι οποίες είναι αναγκαίες για την εκπλήρωση όλων των καθηκόντων που ανατίθενται στο Γραφείο με τον παρόντα κανονισμό. Άρθρο 7 Περιεχόμενο του προγράμματος εργασιών και της έκθεσης δραστηριοτήτων 1. Το Γραφείο καταρτίζει ένα ετήσιο πρόγραμμα εργασίας, το οποίο καθορίζει καταλλήλως τις προτεραιότητες όσον αφορά τις δραστηριότητές του στο πλαίσιο του παρόντος κανονισμού και τις συνεδριάσεις του Παρατηρητηρίου, σύμφωνα με τις πολιτικές και προτεραιότητες της Ένωσης στον τομέα της προστασίας των δικαιωμάτων διανοητικής ιδιοκτησίας και σε συνεργασία με τους εκπροσώπους που αναφέρονται στο άρθρο 4 παράγραφος 5 στοιχείο α). 2. Το πρόγραμμα εργασίας σύμφωνα με την παράγραφο 1 υποβάλλεται για ενημερωτικούς σκοπούς στο Διοικητικό Συμβούλιο του Γραφείου. 3. Η έκθεση δραστηριοτήτων που προβλέπεται στο άρθρο 124 παράγραφος 2 στοιχείο δ) του κανονισμού (ΕΚ) αριθ. 207/2009 περιέχει τουλάχιστον τα ακόλουθα στοιχεία σχετικά με τα καθήκοντα και τις δραστηριότητες του Γραφείου βάσει του παρόντος κανονισμού: α) επισκόπηση των κύριων δραστηριοτήτων που εκτελέστηκαν στη διάρκεια του προηγούμενου ημερολογιακού έτους· β) τα αποτελέσματα που επιτεύχθηκαν στη διάρκεια του προηγούμενου ημερολογιακού έτους, συνοδευόμενα, εάν χρειάζεται, από τομεακές εκθέσεις στις οποίες αναλύεται η κατάσταση στους διάφορους τομείς βιομηχανιών και προϊόντων· γ) συνολική αξιολόγηση της εκπλήρωσης των καθηκόντων του Γραφείου που προβλέπονται στον παρόντα κανονισμό και στο πρόγραμμα εργασίας που καταρτίζεται σύμφωνα με την παράγραφο 1· δ) επισκόπηση των δραστηριοτήτων που προτίθεται να αναλάβει το Γραφείο στο μέλλον· ε) παρατηρήσεις σχετικά με την επιβολή της εφαρμογής των δικαιωμάτων διανοητικής ιδιοκτησίας και σχετικά με ενδεχόμενες μελλοντικές πολιτικές και στρατηγικές καθώς και σχετικά με τον τρόπο ενίσχυσης μιας αποτελεσματικής συνεργασίας με τα κράτη μέλη καθώς και μεταξύ των κρατών μελών· στ) συνολική αξιολόγηση της δέουσας εκπροσώπησης στο Παρατηρητήριο όλων των φορέων που αναφέρονται στο άρθρο 4 παράγραφος 2. Ο πρόεδρος του Γραφείου πραγματοποιεί διαβουλεύσεις με τους εκπροσώπους που αναφέρονται στο άρθρο 4 παράγραφος 5 στοιχείο α) όσον αφορά τα σχετικά μέρη της έκθεσης δραστηριοτήτων, προτού υποβάλλει την έκθεση στο Ευρωπαϊκό Κοινοβούλιο, στην Επιτροπή και στο Διοικητικό Συμβούλιο. Άρθρο 8 Αξιολόγηση 1. Η Επιτροπή συντάσσει έκθεση για την αξιολόγηση της εφαρμογής του παρόντος κανονισμού έως τις 6 Ιουνίου 2017. 2. Η έκθεση αξιολόγησης αξιολογεί τη λειτουργία του παρόντος κανονισμού, και ιδίως όσον αφορά την επίπτωσή του στην επιβολή της εφαρμογής των δικαιωμάτων διανοητικής ιδιοκτησίας στην εσωτερική αγορά. 3. Κατά τη σύνταξη της έκθεσης αξιολόγησης, η Επιτροπή διαβουλεύεται με το Γραφείο, τα κράτη μέλη και τους εκπροσώπους που συμμετέχουν στις συνεδριάσεις του Παρατηρητηρίου επί των θεμάτων που αναφέρονται στην παράγραφο 2. 4. Η Επιτροπή διαβιβάζει την έκθεση αξιολόγησης στο Ευρωπαϊκό Κοινοβούλιο, στο Συμβούλιο και στην Ευρωπαϊκή Οικονομική και Κοινωνική Επιτροπή και προχωρεί σε ευρεία διαβούλευση μεταξύ των ενδιαφερόμενων φορέων σχετικά με την έκθεση αξιολόγησης. Άρθρο 9 Έναρξη ισχύος Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Στρασβούργο, 19 Απριλίου 2012.

Πνευματική ιδιοκτησία

ΠΑΡΑΓΩΓΗ, ΤΕΧΝΟΛΟΓΙΑ ΚΑΙ ΕΡΕΥΝΑ


ΚΑΝΟΝΙΣΜΌΣ (ΕΕ) αριθ. 715/2010 ΤΗΣ ΕΠΙΤΡΟΠΉΣ της 10ης Αυγούστου 2010 για την τροποποίηση του κανονισμού (ΕΚ) αριθ. 2223/96 του Συμβουλίου όσον αφορά τις προσαρμογές μετά την αναθεώρηση της στατιστικής ταξινόμησης των οικονομικών δραστηριοτήτων NACE αναθεώρηση 2 και της στατιστικής ταξινόμησης των προϊόντων ανά δραστηριότητα (CPA) στους εθνικούς λογαριασμούς Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 2223/96 του Συμβουλίου, της 25ης Ιουνίου 1996, περί του ευρωπαϊκού συστήματος εθνικών και περιφερειακών λογαριασμών της Κοινότητας (1), και ιδίως το άρθρο 2 παράγραφος 2 και το άρθρο 3 παράγραφος 2, Εκτιμώντας τα ακόλουθα: (1) Η καθιέρωση επικαιροποιημένου συστήματος ταξινόμησης είναι πολύ σημαντική για τις συνεχείς προσπάθειες της Επιτροπής με στόχο τη διατήρηση της συνάφειας των ευρωπαϊκών στατιστικών, λαμβανομένων υπόψη των τεχνολογικών εξελίξεων και των διαρθρωτικών αλλαγών στην οικονομία. (2) Με τον κανονισμό (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου καθώς και ορισμένων κανονισμών των ΕΚ σχετικών με ειδικούς στατιστικούς τομείς (2), θεσπίστηκε αναθεωρημένη στατιστική ταξινόμηση των οικονομικών δραστηριοτήτων με την ονομασία NACE αναθεώρηση 2 («NACE αναθ. 2»). (3) O κανονισμός (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τη δημιουργία νέας στατιστικής ταξινόμησης προϊόντων ανά δραστηριότητα (CPA) και για την κατάργηση του κανονισμού (ΕΟΚ) αριθ. 3696/93 του Συμβουλίου (3), (εφεξής «CPA 2008») θέσπισε αναθεωρημένη στατιστική ταξινόμηση προϊόντων ανά δραστηριότητα. (4) Ο κανονισμός (ΕΚ) αριθ. 2223/96 που καθιερώνει το ευρωπαϊκό σύστημα λογαριασμών 1995 (εφεξής «ΕΣΛ 95») παρέχει μεθοδολογία κοινών προτύπων, ορισμών, ταξινομήσεων και λογιστικών κανόνων σύμφωνα με την οποία τα κράτη μέλη καταρτίζουν τους λογαριασμούς τους. (5) Η θέσπιση αναθεωρημένης στατιστικής ταξινόμησης των οικονομικών δραστηριοτήτων και αναθεωρημένης στατιστικής ταξινόμησης προϊόντων ανά δραστηριότητα απαιτεί την προσαρμογή του κανονισμού (ΕΚ) αριθ. 2223/96. (6) Ζητήθηκε η γνώμη της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών (CMFB) που έχει συσταθεί με την απόφαση 2006/856/ΕΚ του Συμβουλίου (4). (7) Ζητήθηκε η γνώμη της επιτροπής ευρωπαϊκού στατιστικού συστήματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 2223/96 τροποποιείται ως εξής: 1) Ο όρος «NACE αναθ. 1» αντικαθίσταται από τον όρο «NACE αναθ. 2» σε ολόκληρο το κείμενο με εξαίρεση την παράγραφο 8.153. 2) Στην παράγραφο 2.34, το «τμήμα 70» αντικαθίσταται από τον όρο «κλάδος 68». 3) Το κείμενο της υποσημείωσης 1 στην παράγραφο 2.103 αντικαθίσταται από το «NACE αναθ. 2: Στατιστική ταξινόμηση των οικονομικών δραστηριοτήτων στην Ευρωπαϊκή Κοινότητα σύμφωνα με τον κανονισμό (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου καθώς και ορισμένων κανονισμών των ΕΚ σχετικών με ειδικούς στατιστικούς τομείς». 4) Στην υποσημείωση 2 στην παράγραφο 2.106, ο όρος «ISIC αναθ. 3» αντικαθίσταται από τον όρο «ISIC αναθ. 4». 5) Το κείμενο της υποσημείωσης στην παράγραφο 2.118 αντικαθίσταται από το ακόλουθο: «CPA: Στατιστική ταξινόμηση προϊόντων ανά δραστηριότητα σύμφωνα με τον κανονισμό (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τη δημιουργία νέας στατιστικής ταξινόμησης προϊόντων ανά δραστηριότητα (CPA) και για την κατάργηση του κανονισμού (ΕΟΚ) αριθ. 3696/93». 6) Στο παράρτημα 7.1, του κεφαλαίου 7, ο ορισμός «Εξοπλισμός μεταφορών (AN.11131)» αντικαθίσταται από τον ακόλουθο: «Εξοπλισμός μεταφοράς ανθρώπων και αντικειμένων. Στα παραδείγματα περιλαμβάνονται προϊόντα άλλα από αυτά που περιλαμβάνονται στους κλάδους της CPA (1) 29 και 30, όπως αυτοκίνητα οχήματα, ρυμουλκούμενα και ημιρυμουλκούμενα, πλοία, σιδηροδρομικά και τροχιοδρομικά οχήματα έλξης και τροχαίο υλικό, αεροσκάφη και διαστημόπλοια, καθώς και μοτοσικλέτες, ποδήλατα κ.λπ.». 7) Στο παράρτημα 7.1, του κεφαλαίου 7, ο ορισμός «Λοιπά μηχανήματα και εξοπλισμός (AN.11132)» αντικαθίσταται από τον ακόλουθο: «Μηχανήματα και εξοπλισμός που δεν έχει ταξινομηθεί αλλού. Στα παραδείγματα περιλαμβάνονται προϊόντα εκτός των εξαρτημάτων, των υπηρεσιών εγκατάστασης, επισκευής και συντήρησης που περιλαμβάνονται στις ομάδες της CPA 28.1, μηχανήματα γενικής χρήσης· 28.2, άλλα μηχανήματα γενικής χρήσης· 28.3, γεωργικά και δασοκομικά μηχανήματα· 28.4, μηχανήματα μορφοποίησης μετάλλου και εργαλειομηχανές· 28.9, άλλα μηχανήματα ειδικής χρήσης· 26.2, ηλεκτρονικοί υπολογιστές και περιφερειακός εξοπλισμός· 26.3, εξοπλισμός επικοινωνιών· 26.4 ηλεκτρονικά είδη ευρείας κατανάλωσης· 26.5 εξοπλισμός μετρήσεων, δοκιμών και πλοήγησης· ρολόγια χεριού και τοίχου· 26.6 ακτινολογικά, ηλεκτροϊατρικά και ηλεκτροθεραπευτικά μηχανήματα· 26.7 οπτικά όργανα και φωτογραφικός εξοπλισμός· και στην υποδιαίρεση της CPA 27, ηλεκτρολογικός εξοπλισμός. Άλλα παραδείγματα είναι προϊόντα εκτός των ανταλλακτικών, των υπηρεσιών εγκατάστασης και συντήρησης που περιλαμβάνονται στην υποκατηγορία 20.13.14 της CPA, καύσιμα στοιχεία (κασέτες), που δεν έχουν ακτινοβοληθεί, για πυρηνικούς αντιδραστήρες· στον κλάδο 31 της CPA, έπιπλα· στις ομάδες της CPA 32.2, μουσικά όργανα· 32.3, αθλητικά είδη· και 25.3, ατμογεννήτριες, εκτός των λεβήτων ζεστού νερού για κεντρική θέρμανση». 8) Το κείμενο της υποσημείωσης 1 του παραρτήματος 7.1, του κεφαλαίου 7 αντικαθίσταται από το ακόλουθο: «Στατιστική ταξινόμηση προϊόντων ανά δραστηριότητα (CPA)». 9) Στο παράρτημα II παράγραφος 7, η «τάξη 70.20 “Εκμίσθωση ιδιόκτητων ακίνητων”» αντικαθίσταται από την «τάξη 68.20 “Εκμίσθωση και διαχείριση ιδιόκτητων ή μισθωμένων ακινήτων”», κλάδος 71 «Εκμίσθωση μηχανημάτων και εξοπλισμού χωρίς χειριστή και ενοικίαση ειδών προσωπικής και οικιακής χρήσης» αντικαθίστανται από τον «κλάδο 77 “Δραστηριότητες ενοικίασης και εκμίσθωσης”» και η «τάξη 60.24» αντικαθίσταται από την «τάξη 49.41». 10) Στο παράρτημα II παράγραφος 11, η «τάξη 65.21» αντικαθίσταται από την «τάξη 64.91». 11) Στο παράρτημα II παράγραφος 14, η «τάξη 65.22» αντικαθίσταται από την «τάξη 64.92». 12) Στο παράρτημα III παράγραφος 14, η «τάξη 75.30» αντικαθίσταται από την «τάξη 84.30». 13) Στο παράρτημα III παράγραφος 17, η «τάξη 66.02» αντικαθίσταται από την «τάξη 65.30». 14) Στο παράρτημα III παράγραφος 32, η «τάξη 66.01» αντικαθίσταται από την «τάξη 65.11». 15) Στο παράρτημα III παράγραφος 37, η «τάξη 66.03» αντικαθίσταται από την «τάξη 65.12». 16) Στο παράρτημα III παράγραφος 41, η «τάξη 67.20» αντικαθίσταται από την «ομάδα 66.2». 17) Στον πίνακα 8.22, ο τίτλος του πίνακα «ΒΙΟΜΗΧΑΝΙΕΣ (κατά τμήματα της NACE)» αντικαθίσταται από τον τίτλο «ΒΙΟΜΗΧΑΝΙΕΣ (κατά τομείς της NACE αναθ. 1)». 18) Στο παράρτημα IV, ο τίτλος του τομέα «ΑΝΑΚΑΤΑΤΑΞΗ ΚΑΙ ΚΩΔΙΚΟΠΟΙΗΣΗ ΒΙΟΜΗΧΑΝΙΩΝ (Α), ΠΡΟΪΟΝΤΩΝ (Ρ) ΚΑΙ ΕΠΕΝΔΥΣΕΩΝ (ΣΧΗΜΑΤΙΣΜΟΣ ΠΑΓΙΟΥ ΚΕΦΑΛΑΙΟΥ) (ΡΙ)» αντικαθίσταται από τον ακόλουθο: «ΑΝΑΚΑΤΑΤΑΞΗ ΚΑΙ ΚΩΔΙΚΟΠΟΙΗΣΗ ΒΙΟΜΗΧΑΝΙΩΝ (Α*), ΠΡΟΪΟΝΤΩΝ (Ρ*) ΚΑΙ ΠΑΓΙΩΝ ΣΤΟΙΧΕΙΩΝ ΕΝΕΡΓΗΤΙΚΟΥ (ΣΧΗΜΑΤΙΣΜΟΣ ΠΑΓΙΟΥ ΚΕΦΑΛΑΙΟΥ) (AN)». 19) Στο παράρτημα IV, το κείμενο μετά τον τίτλο: «ΑΝΑΚΑΤΑΤΑΞΗ ΚΑΙ ΚΩΔΙΚΟΠΟΙΗΣΗ ΒΙΟΜΗΧΑΝΙΩΝ (Α), ΠΡΟΪΟΝΤΩΝ (Ρ) ΚΑΙ ΕΠΕΝΔΥΣΕΩΝ (ΣΧΗΜΑΤΙΣΜΟΣ ΠΑΓΙΟΥ ΚΕΦΑΛΑΙΟΥ) (ΡΙ)» αντικαθίσταται από το κείμενο του παραρτήματος του παρόντος κανονισμού. 20) Στο παράρτημα B, το «A3» αντικαθίσταται από το «A*3», το «A6» αντικαθίσταται από το «A*10», το «A6†» αντικαθίσταται από το «A*10», το «A17» αντικαθίσταται από το «A*21», το «A31» αντικαθίσταται από το «A*38», και το «A60» αντικαθίσταται από το «A*64» σε όλο το κείμενο. 21) Στο παράρτημα B, στον πίνακα «Επισκόπηση των πινάκων»: - Οι τίτλοι με παραπομπή στους πίνακες 15 και 16 διαγράφονται: 15 Πίνακας προσφοράς σε βασικές τιμές, περιλαμβανομένης της μετατροπής σε τιμές αγοραστή, A60 * P60 36 2007 2000 και εξής 16 Πίνακας χρήσης σε τιμές αγοραστή, A60 * P60 36 2007 2000 και εξής και αντικαθίστανται από τους ακόλουθους: 15 Πίνακας προσφοράς σε βασικές τιμές, περιλαμβανομένης της μετατροπής σε τιμές αγοραστή 36 2007 2000 και εξής 16 Πίνακας χρήσης σε τιμές αγοραστή 36 2007 2000 και εξής - Οι τίτλοι με παραπομπή στους πίνακες 17, 18 και 19 διαγράφονται: 17 Συμμετρικός πίνακας εισροών-εκροών σε βασικές τιμές, P60 * P60, πενταετής 36 2008 2000 και εξής 18 Συμμετρικός πίνακας εισροών-εκροών της εγχώριας παραγωγής σε βασικές τιμές, P60 * P60, πενταετής 36 2008 2000 και εξής 19 Συμμετρικός πίνακας εισροών-εκροών των εισαγωγών σε βασικές τιμές, P60 * P60, πενταετής 36 2008 2000 και εξής και αντικαθίστανται από τους ακόλουθους: 17 Συμμετρικός πίνακας εισροών-εκροών σε βασικές τιμές, πενταετής 36 2008 2000 και εξής 18 Συμμετρικός πίνακας εισροών-εκροών της εγχώριας παραγωγής σε βασικές τιμές, πενταετής 36 2008 2000 και εξής 19 Συμμετρικός πίνακας εισροών-εκροών των εισαγωγών σε βασικές τιμές, πενταετής 36 2008 2000 και εξής 22) Στο παράρτημα B, το «n = 60» αντικαθίσταται από «n = 64» και το «m = 60» αντικαθίσταται από «m = 64» σε όλο το κείμενο. 23) Στο παράρτημα Β, ο πίνακας 10 αντικαθίσταται από τον ακόλουθο: «Πίνακας 10 - Πίνακες κατά κλάδο και κατά περιφέρεια (NUTS II) Κωδικός Κατάλογος μεταβλητών Ανάλυση B1.g 1. Ακαθάριστη προστιθέμενη αξία σε βασικές τιμές (τρέχουσες τιμές) A*10 D.1 2. Εισόδημα εξαρτημένης εργασίας (τρέχουσες τιμές) A*10 P.51 3. Ακαθάριστος σχηματισμός παγίου κεφαλαίου (τρέχουσες τιμές) A*10 4. Απασχόληση σε χιλιάδες άτομα και χιλιάδες ώρες εργασίας ETO - Σύνολο A*10 EEM - Μισθωτοί A*10» 24) Στο παράρτημα Β, ο πίνακας 12 αντικαθίσταται από τον ακόλουθο: «Πίνακας 12 - Πίνακες κατά κλάδο και κατά περιφέρεια (NUTS III) Κωδικός Κατάλογος μεταβλητών Ανάλυση B1.g 1. Ακαθάριστη προστιθέμενη αξία σε βασικές τιμές (τρέχουσες τιμές) A*10 2. Απασχόληση (χιλιάδες άτομα) ETO - Σύνολο A*10 EEM - Μισθωτοί A*10» 25) Στο παράρτημα B, στους πίνακες 15 και 16, «Προϊόντα (CPA)» αντικαθίσταται από «Προϊόντα (P*64)» και ο τίτλος «Κλάδοι (NACE A60)» αντικαθίσταται από τον τίτλο «Κλάδοι (A*64)». 26) Στο παράρτημα B, στους πίνακες 17, 18 και 19, ο τίτλος «Προϊόντα» αντικαθίσταται από τον τίτλο «Προϊόντα (P*64)». 27) Στο παράρτημα B, στο τμήμα «Παρεκκλίσεις ανά κράτος μέλος»: - Βουλγαρία: Πίνακας 2.1 «Παρεκκλίσεις για πίνακες», η ακόλουθη παραπομπή στον πίνακα 22 διαγράφεται: 22 Όλες οι μεταβλητές Έτος 2005: πρώτη διαβίβαση το 2008 2005 2008 Έτη 2000-2004: πρώτη διαβίβαση το 2010 2000-2004 2010 Έτη 1998-1999: πρώτη διαβίβαση το 2011 1998-1999 2011 Έτη 1995-1997: να μη διαβιβασθούν 1995-1997 Να μη διαβιβασθούν και αντικαθίσταται από την ακόλουθη: 22 Όλες οι μεταβλητές Έτος 2005: πρώτη διαβίβαση το 2008 2005 2008 Έτη 2000-2004: πρώτη διαβίβαση το 2010 2000-2004 2010 Έτη 1995-1999: να μη διαβιβασθούν 1995-1999 Να μη διαβιβασθούν - Βουλγαρία: Πίνακας 2.2 «Παρεκκλίσεις για μεμονωμένες μεταβλητές/στοιχεία στους πίνακες» η ακόλουθη παραπομπή στον πίνακα 10 διαγράφεται: 10 Ακαθάριστος σχηματισμός παγίου κεφαλαίου (P.51) Έτη 2005-2006: πρώτη διαβίβαση το 2009 2005-2006 2009 Έτη 2000-2004: πρώτη διαβίβαση το 2011 2000-2004 2011 Έτη 1998-1999: πρώτη διαβίβαση το 2012 1998-1999 2012 Έτη 1995-1997: να μη διαβιβασθούν 1995-1997 Να μη διαβιβασθούν και αντικαθίσταται από την ακόλουθη: 10 Ακαθάριστος σχηματισμός παγίου κεφαλαίου (P.51) Έτη 2005-2006: πρώτη διαβίβαση το 2009 2005-2006 2009 Έτη 2000-2004: πρώτη διαβίβαση το 2011 2000-2004 2011 Έτος 1999: πρώτη διαβίβαση το 2012 1999 2012 Έτη 1995-1998: να μη διαβιβασθούν 1995-1998 Να μη διαβιβασθούν - Ελλάδα: Πίνακας 7.2 «Παρεκκλίσεις για ατομικές μεταβλητές/στοιχεία στους πίνακες» η ακόλουθη παραπομπή στον πίνακα 1 διαγράφεται: 1 Απασχόληση - τριμηνιαία Έτη 1990-1994: πρώτη διαβίβαση το 2011 1990-1994 2011 και αντικαθίσταται από την ακόλουθη: 1 Απασχόληση - τριμηνιαία-σύνολα Έτη 1990-1994: πρώτη διαβίβαση το 2011 1990-1994 2011 Απασχόληση - τριμηνιαία-ανάλυση κατά κλάδο Έτη 1990-1994: να μη διαβιβασθούν 1990-1994 Να μη διαβιβασθούν - Γαλλία: Πίνακας 9.1 «Παρεκκλίσεις για πίνακες», η ακόλουθη παραπομπή στον πίνακα 3 διαγράφεται: 3 Όλες οι μεταβλητές: ανάλυση κατά κλάδο A31, A60 Έτη 1980-1998: πρώτη διαβίβαση το 2011 1980-1998 2011 και αντικαθίσταται από την ακόλουθη: 3 Όλες οι μεταβλητές εκτός του πληθυσμού, της απασχόλησης, του εισοδήματος εξαρτημένης εργασίας: ανάλυση κατά κλάδο A*38, A*64 Έτη 1995-1998: πρώτη διαβίβαση το 2012 1995-1998 2012 Έτη 1980-1994: να μη διαβιβασθούν 1980-1994 Να μη διαβιβασθούν - Κάτω Χώρες: Πίνακας 18.2 «Παρεκκλίσεις για ατομικές μεταβλητές/στοιχεία στους πίνακες», η ακόλουθη παραπομπή στον πίνακα 1 διαγράφεται: 1 Μισθωτοί και αυτοαπασχολούμενοι σε παραγωγικές μονάδες μόνιμων κατοίκων: κλάδοι J έως K και L έως P, άτομα - ετήσια Έτη 1980-1986: να μη διαβιβασθούν 1980-1986 Να μη διαβιβασθούν και αντικαθίσταται από την ακόλουθη: 1 Μισθωτοί και αυτοαπασχολούμενοι σε παραγωγικές μονάδες μόνιμων κατοίκων: κλάδοι K έως L και Ο έως Τ, άτομα - ετήσια Έτη 1980-1986: να μη διαβιβασθούν 1980-1986 Να μη διαβιβασθούν - Κάτω Χώρες: Πίνακας 18.2 «Παρεκκλίσεις για ατομικές μεταβλητές/στοιχεία στους πίνακες», η ακόλουθη παραπομπή στον πίνακα 3 διαγράφεται: 3 Τρέχουσες τιμές: Μεταβλητές P.1, P.2, B1.G, D.29-D.39, D.1, D.11 για τους κλάδους B, DC_DD, DI, DN Έτη 1980-1986: να μη διαβιβασθούν 1980-1986 Να μη διαβιβασθούν Μεταβλητές B.2N+B.3N για τους κλάδους B, CA_CB, DC_DD, DH_DI, DK_DN, DH, DO Έτη 1980-1986: να μη διαβιβασθούν 1980-1986 Να μη διαβιβασθούν 3 Τιμές προηγούμενου έτους και αλυσωτοί δείκτες όγκου: Μεταβλητές B.1G για τους κλάδους B, CA_CB, DB_DE, DH_DN, J_K, O_P Έτη 1980-1987: να μη διαβιβασθούν 1980-1987 Να μη διαβιβασθούν Μεταβλητή K.1 για τους κλάδους B, CA_ CB, DC_DD, DH_DI, DK_DN, H_O Έτη 1980-1995: να μη διαβιβασθούν 1980-1995 Να μη διαβιβασθούν 3 Τρέχουσες τιμές: Μεταβλητές P.5, P.52, P.53 ανάλυση κατά κλάδο Έτη 1980-1994: να μη διαβιβασθούν 1980-1994 Να μη διαβιβασθούν Μεταβλητή P.51 για τους κλάδους B, CA_CB, DC_DD, DI Έτη 1980-1986: να μη διαβιβασθούν 1980-1986 Να μη διαβιβασθούν 3 Τιμές προηγούμενου έτους και αλυσωτοί δείκτες όγκου: Μεταβλητές P.5, P.52, P.53 Έτη 1980-1987: να μη διαβιβασθούν 1980-1987 Να μη διαβιβασθούν Μεταβλητές P.5, P.52, P.53 ανάλυση κατά κλάδο Έτη 1988-1995: να μη διαβιβασθούν 1988-1995 Να μη διαβιβασθούν Μεταβλητή P.51 για τους κλάδους B, CA_CB, DC_DD, DI Έτη 1980-1987: να μη διαβιβασθούν 1980-1987 Να μη διαβιβασθούν και αντικαθίσταται από την ακόλουθη: 3 Τρέχουσες τιμές: Μεταβλητές P.1, P.2, B1.G, D.29-D.39, για τους κλάδους 03, 13-16, 23, 28 Έτη 1980-1986: να μη διαβιβασθούν 1980-1986 Να μη διαβιβασθούν Μεταβλητές B.2N+B3.N για τους κλάδους, 03, 05-09, 13-16, 22-23, 27-32 Έτη 1980-1986: να μη διαβιβασθούν 1980-1986 Να μη διαβιβασθούν 3 Τιμές προηγούμενου έτους και αλυσωτοί δείκτες όγκου: Μεταβλητές B.1G για τους κλάδους 03, 05-09, 13-17, 22-33, 64-68, 96-98 Έτη 1980-1987: να μη διαβιβασθούν 1980-1987 Να μη διαβιβασθούν Μεταβλητή K.1 για τους κλάδους, 03, 05-09, 13-16, 22-23, 27-32, 55-96 Έτη 1980-1995: να μη διαβιβασθούν 1980-1995 Να μη διαβιβασθούν 3 Τρέχουσες τιμές: Μεταβλητές P.5, P.52, P.53 ανάλυση κατά κλάδο Έτη 1980-1994: να μη διαβιβασθούν 1980-1994 Να μη διαβιβασθούν Μεταβλητή P.51 για τους κλάδους 03, 05-09, 13-16, 23 Έτη 1980-1986: να μη διαβιβασθούν 1980-1986 Να μη διαβιβασθούν 3 Τιμές προηγούμενου έτους και αλυσωτοί δείκτες όγκου: Μεταβλητές P.5, P.52, P.53 Έτη 1980-1987: να μη διαβιβασθούν 1980-1987 Να μη διαβιβασθούν Μεταβλητές P.5, P.52, P.53 ανάλυση κατά κλάδο Έτη 1988-1995: να μη διαβιβασθούν 1988-1995 Να μη διαβιβασθούν Μεταβλητή P.51 για τους κλάδους 03, 05-09, 13-16, 23 Έτη 1980-1987: να μη διαβιβασθούν 1980-1987 Να μη διαβιβασθούν - Σουηδία: Πίνακας 26.2 «Παρεκκλίσεις για ατομικές μεταβλητές/στοιχεία στους πίνακες», ο όρος «Διαχωρισμός κλάδων 50-52» διαγράφεται και αντικαθίσταται από τον όρο «Διαχωρισμός κλάδων 45-47». 28) Στο παράρτημα Β, το ακόλουθο κείμενο προστίθεται μετά τον πίνακα 26: «ΔΙΑΒΙΒΑΣΗ ΣΤΟΙΧΕΙΩΝ 1. Οι αναλύσεις A*3, A*10, A*21, A*38, A*64 που απορρέουν από την NACE αναθ. 2 και οι P*3, P*10, P*21, P*38 και P*64 που απορρέουν από την CPA 2008 χρησιμοποιούνται για όλα τα στοιχεία που διαβιβάζονται μετά την 31η Αυγούστου 2011, με τις εξαιρέσεις που απαριθμούνται στο δεύτερο εδάφιο. Τα κράτη μέλη για τα οποία χορηγείται παρέκκλιση για τις διαβιβάσεις των στοιχείων για τους πίνακες 15 έως 19 του κανονισμού (ΕΚ) αριθ. 2223/96 έως το 2011 ή αργότερα πρέπει να εφαρμόζουν τις αναλύσεις A3, A6, A17, A31, A60, P3, P6, P17, P31 και P60 για περιόδους αναφοράς έως το 2007 και τις αναλύσεις A*3, A*10, A*21, A*38, A*64, P*3, P*10, P*21, P*38 και P*64 για περιόδους αναφοράς από το 2008 και μετά, ανεξάρτητα από το χρόνο διαβίβασης των στοιχείων. 2. Μέχρι την 31η Δεκεμβρίου 2014, για τη διαβίβαση του πίνακα 10 θα χρησιμοποιούνται είτε η ανάλυση A*10 της NACE αναθ. 2 είτε οι ακόλουθες ομαδοποιημένες θέσεις της ανάλυσης A*10 της NACE αναθ. 2: - (G, H, I και J) αντί (G, H και I) και (J), - (K, L, M και N) αντί (K), (L) και (M και N), - (O, P, Q, R, S, T και U) αντί (O, P και Q) και (R, S, T και U). Από την 1η Ιανουαρίου 2015, για τη διαβίβαση του πίνακα 10 θα χρησιμοποιείται η ανάλυση A*10 της NACE αναθ. 2. 3. Για τη διαβίβαση του πίνακα 12 θα χρησιμοποιούνται είτε η ανάλυση A*10 της NACE αναθ. 2 ή οι επόμενες ομαδοποιημένες θέσεις της ανάλυσης A*10 της NACE αναθ. 2: - (G, H, I και J) αντί (G, H και I) και (J)· - (K, L, M και N) αντί (K), (L) και (M και N)· - (O, P, Q, R, S, T και U) αντί (O, P και Q) και (R, S, T και U). 4. Για τη διαβίβαση στοιχείων σύμφωνα με τις αναλύσεις A*38 και A*64 των στοιχείων 26α και 44α, αντίστοιχα, “εκ των οποίων: τεκμαρτά μισθώματα των κατοικιών που ιδιοκατοικούνται” που προσδιορίζονται στο τμήμα ΑΝΑΚΑΤΑΤΑΞΗ ΚΑΙ ΚΩΔΙΚΟΠΟΙΗΣΗ ΒΙΟΜΗΧΑΝΙΩΝ (Α*), ΠΡΟΪΟΝΤΩΝ (Ρ*) ΚΑΙ ΠΑΓΙΩΝ ΣΤΟΙΧΕΙΩΝ (ΣΧΗΜΑΤΙΣΜΟΣ ΠΑΓΙΟΥ ΚΕΦΑΛΑΙΟΥ) (AN) του παραρτήματος IV είναι υποχρεωτικό μόνο για τις μεταβλητές P.1, P.2, B.1g που προσδιορίζονται στον πίνακα 3 του παραρτήματος B του κανονισμού (ΕΚ) αριθ. 2223/96. 5. Με την πρώτη διαβίβαση που αναμένεται μετά την 31η Αυγούστου 2011 στο πλαίσιο του προγράμματος διαβίβασης στοιχείων εθνικών λογαριασμών του ΕΣΛ 95 χρησιμοποιώντας την NACE αναθ. 2 ή την CPA 2008, παρέχονται στοιχεία με ανάλυση κατά κλάδο ή προϊόν που καλύπτουν τις ακόλουθες περιόδους παρακολούθησης: α) : Πίνακας 1 : από το 2000 (2000Q1 για τα τριμηνιαία στοιχεία) και εξής· β) : Πίνακας 3 : από το 2000 και εξής· γ) : Πίνακας 10 : 2009· δ) : Πίνακας 12 : 2009· ε) : Πίνακας 20 : από το 2000 και εξής· στ) : Πίνακας 22 : από το 2000 και εξής. Τα κράτη μέλη διαβιβάζουν ετήσια στοιχεία για τον πίνακα 1, μαζί με την πρώτη διαβίβαση του πίνακα 1 σε τριμηνιαία βάση για το 2011Q2 και έως την 30ή Σεπτεμβρίου 2011 το αργότερο. 6. Με την πρώτη διαβίβαση, που αναμένεται μετά την 31η Αυγούστου 2011, των πινάκων στο πλαίσιο του προγράμματος διαβίβασης στοιχείων εθνικών λογαριασμών του ΕΣΛ 95 χρησιμοποιώντας την NACE αναθ. 2 ή την CPA 2008, παρέχονται στοιχεία με ανάλυση κατά κλάδο ή προϊόν που καλύπτουν τουλάχιστον τις ακόλουθες περιόδους παρακολούθησης: α) Πίνακας 1 (εκτός των μεταβλητών που απαριθμούνται στον τίτλο “Πληθυσμός, απασχόληση, εισόδημα εξαρτημένης εργασίας”): - Το 1990 (1990Q1 για τα τριμηνιαία στοιχεία) και εξής για το Βέλγιο, τη Δανία, τη Γερμανία, την Ιρλανδία, την Ελλάδα, την Ισπανία, τη Γαλλία, την Ιταλία, το Λουξεμβούργο, τις Κάτω Χώρες, την Αυστρία, την Πορτογαλία, τη Φινλανδία, τη Σουηδία, το Ηνωμένο Βασίλειο, - Το 1995 (1995Q1 για τα τριμηνιαία στοιχεία) και εξής για τη Βουλγαρία, την Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, τη Ρουμανία, τη Σλοβενία, τη Σλοβακία· β) Πίνακας 3 (εκτός των μεταβλητών που απαριθμούνται στον τίτλο “Απασχόληση και εισόδημα εξαρτημένης εργασίας”): από το 1995 και εξής για A*10 και A*38; γ) Πίνακας 10: από το 2000 και εξής· δ) Πίνακας 12: από το 2000 και εξής. 7. Για τους πίνακες 15, 16, 17, 18 και 19, δεν απαιτούνται στοιχεία παρελθόντων ετών με τη χρήση της NACE αναθ. 2 ή της CPA 2008.» Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Αυγούστου 2010.


ΑΠΌΦΑΣΗ ΤΗΣ ΕΠΙΤΡΟΠΉΣ της 15ης Απριλίου 2010 για την έγκριση εθνικών μέτρων με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου [κοινοποιηθείσα υπό τον αριθμό Ε(2010) 1850] (Κείμενο που παρουσιάζει ενδιαφέρον για τον ΕΟΧ) (2010/221/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 43 παράγραφος 2, Εκτιμώντας τα ακόλουθα: (1) Η απόφαση 2004/453/ΕΚ της Επιτροπής, της 29ης Απριλίου 2004, για την εφαρμογή της οδηγίας 91/67/ΕΟΚ του Συμβουλίου όσον αφορά τη λήψη μέτρων για την καταπολέμηση ορισμένων ασθενειών ζώων υδατοκαλλιέργειας (2) εγκρίνει το καθεστώς απαλλαγής ορισμένων κρατών μελών ή τμημάτων αυτών όσον αφορά τις ασθένειες εαρινή ιαιμία του κυπρίνου (SVC), βακτηριδιακή νεφρίτιδα (BKD), λοιμώδης παγκρεατική νέκρωση (IPN) και μόλυνση από γυροδακτύλωση (Gyrodactylus salaris) (GS) («εγκεκριμένες περιοχές απαλλαγμένες από ασθένειες»), καθώς και προγράμματα ελέγχου ή εξάλειψης ορισμένων κρατών μελών («εγκεκριμένα προγράμματα ελέγχου ή εξάλειψης») όσον αφορά τις ασθένειες SVC, BKD και IPN. (2) Τα κράτη μέλη που έχουν περιοχές εγκεκριμένες ως απαλλαγμένες από ασθένειες ή που διαθέτουν εγκεκριμένα προγράμματα ελέγχου ή εξάλειψης δυνάμει της απόφασης 2004/453/ΕΚ μπορούν να απαιτούν πρόσθετες εγγυήσεις για τις εισερχόμενες στις εν λόγω περιοχές αποστολές ζώντων ψαριών υδατοκαλλιέργειας που ανήκουν σε ευπαθή στις σχετικές ασθένειες είδη οι οποίες προορίζονται για καλλιέργεια. Ως πρόσθετη εγγύηση νοείται η απαίτηση να προέρχονται οι αποστολές αυτές από περιοχή με υγειονομική κατάσταση ισοδύναμη με εκείνη του τόπου προορισμού. (3) Η οδηγία 2006/88/ΕΚ καταργεί και αντικαθιστά την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (3). Ωστόσο, η οδηγία 2006/88/ΕΚ ορίζει ότι η απόφαση 2004/453/ΕΚ θα εξακολουθήσει να εφαρμόζεται για τους σκοπούς της οδηγίας 2006/88/ΕΚ, εν αναμονή της έκδοσης των αναγκαίων διατάξεων σύμφωνα με την εν λόγω οδηγία, οι οποίες πρόκειται να εκδοθούν το αργότερο τρία έτη μετά την έναρξη ισχύος της. (4) Το άρθρο 43 της οδηγίας 2006/88/ΕΚ προβλέπει ότι, όταν μια ασθένεια που δεν περιλαμβάνεται στο παράρτημα ΙV μέρος ΙΙ αποτελεί σημαντικό κίνδυνο για την υγειονομική κατάσταση των ζώων υδατοκαλλιέργειας ή των άγριων υδρόβιων ζώων σε ένα κράτος μέλος, το κράτος μέλος μπορεί να λάβει μέτρα για την πρόληψη της εισόδου ή για την καταπολέμηση αυτής της ασθένειας. Τα μέτρα αυτά δεν υπερβαίνουν τα όρια του σκοπίμου και αναγκαίου για την πρόληψη της εισόδου ή για την καταπολέμηση των ασθενειών. (5) Τα κράτη μέλη στα οποία δόθηκε το δικαίωμα να απαιτούν πρόσθετες εγγυήσεις δυνάμει της απόφασης 2004/453/ΕΚ προσκόμισαν στην Επιτροπή πληροφορίες σχετικά με την κατάσταση όσον αφορά είτε τις ασθένειες στις περιοχές τους που έχουν εγκριθεί ως απαλλαγμένες από τις ασθένειες αυτές είτε τις ασθένειες για τις οποίες έχουν εγκεκριμένα προγράμματα ελέγχου ή εξάλειψης. Έχουν αποδείξει ότι είναι σκόπιμο και αναγκαίο να εξακολουθήσουν να απαιτούν εθνικά μέτρα με τη μορφή απαιτήσεων για τη διάθεση στην αγορά, τις εισαγωγές και διαμετακόμιση, σύμφωνα με το άρθρο 43 της οδηγίας 2006/88/ΕΚ. (6) Κατά συνέπεια, τα κράτη μέλη στα οποία δόθηκε το δικαίωμα να απαιτούν πρόσθετες εγγυήσεις δυνάμει της απόφασης 2004/453/ΕΚ για την είσοδο ζώων υδατοκαλλιέργειας ευπαθών ειδών σε περιοχές εγκεκριμένες ως απαλλαγμένες από ασθένειες ή σε περιοχές με εγκεκριμένα προγράμματα ελέγχου ή εξάλειψης θα πρέπει να έχουν το δικαίωμα να εξακολουθούν να εφαρμόζουν αυτά τα μέτρα ως εθνικά μέτρα εγκεκριμένα σύμφωνα με το άρθρο 43 της οδηγίας 2006/88/ΕΚ. (7) Επιπλέον, η Φινλανδία προσκόμισε στοιχεία που υποστηρίζουν τη διαπίστωση ότι δεν είναι πλέον αναγκαίο να θεωρούνται ζώνες προστασίας ορισμένες περιοχές λεκάνης απορροής, προκειμένου να διαφυλάσσεται το καθεστώς απαλλαγής όσον αφορά τις ασθένειες SVC και IPN. (8) Για λόγους απλούστευσης της νομοθεσίας της ΕΕ, οι ειδικές απαιτήσεις για τη διάθεση στην αγορά, τις εισαγωγές και τη διαμετακόμιση αποστολών ζώων υδατοκαλλιέργειας και άγριων υδρόβιων ζώων που προορίζονται για περιοχές με εγκεκριμένα εθνικά μέτρα θα πρέπει να περιλαμβάνονται στις διατάξεις και τα υποδείγματα υγειονομικών πιστοποιητικών που παρατίθενται στον κανονισμό (ΕΚ) αριθ. 1251/2008 της Επιτροπής, της 12ης Δεκεμβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τους όρους και τις απαιτήσεις πιστοποίησης για τη διάθεση στην αγορά και την εισαγωγή ζώων υδατοκαλλιέργειας και προϊόντων τους στην Κοινότητα, καθώς και για την κατάρτιση καταλόγου ειδών-φορέων (4). (9) Τα εθνικά μέτρα που εγκρίνονται με την παρούσα απόφαση θα πρέπει να εφαρμόζονται μόνο αν είναι κατάλληλα και αναγκαία. Ως εκ τούτου, τα κράτη μέλη θα πρέπει να αποστέλλουν ετήσια έκθεση στην Επιτροπή σχετικά με τη λειτουργία των εθνικών μέτρων. (10) Οποιαδήποτε υπόνοια της παρουσίας σχετικής ασθένειας σε περιοχές που παρατίθενται ως απαλλαγμένες από ασθένειες στο παράρτημα I της παρούσας απόφασης θα πρέπει να διερευνάται και κατά την έρευνα θα πρέπει να εφαρμόζονται περιορισμοί μετακίνησης, με σκοπό την προστασία άλλων κρατών μελών με εγκεκριμένα εθνικά μέτρα όσον αφορά την ίδια ασθένεια. Επιπροσθέτως, για να διευκολυνθεί η αναγκαία επαναξιολόγηση των εγκεκριμένων εθνικών μέτρων, οποιαδήποτε μεταγενέστερη πληροφορία σχετικά με την επιβεβαίωση ασθένειας θα πρέπει να κοινοποιείται στην Επιτροπή και στα άλλα κράτη μέλη. (11) Τα προγράμματα εξάλειψης θα πρέπει να συμβάλλουν στη βελτίωση της κατάστασης όσον αφορά την ασθένεια εντός εύλογου χρονικού διαστήματος. Στο δεύτερο εξάμηνο του 2011, η κατάσταση όσον αφορά τις ασθένειες που καλύπτονται από τέτοια προγράμματα θα πρέπει να επανεκτιμηθεί και η καταλληλότητα των εθνικών μέτρων θα πρέπει να επαναξιολογηθεί. Ως εκ τούτου, η παρούσα απόφαση θα πρέπει να προβλέπει την εφαρμογή των εν λόγω μέτρων μόνο έως τις 31 Δεκεμβρίου 2011. (12) Για λόγους σαφήνειας της νομοθεσίας της ΕΕ, η απόφαση 2004/453/ΕΚ θα πρέπει να καταργηθεί ρητώς. (13) Για να αποφευχθεί οποιαδήποτε διαταραχή των εμπορικών συναλλαγών, οι αποστολές ζώων υδατοκαλλιέργειας που συνοδεύονται από υγειονομικό πιστοποιητικό το οποίο έχει εκδοθεί σύμφωνα με το παράρτημα III της απόφασης 2004/453/ΕΚ θα πρέπει να επιτρέπεται να διατίθενται στην αγορά έως τις 30 Ιουνίου 2010, με την επιφύλαξη ορισμένων όρων. (14) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Αντικείμενο και πεδίο εφαρμογής Η παρούσα απόφαση εγκρίνει τα εθνικά μέτρα που λαμβάνουν τα κράτη μέλη και τα οποία παρατίθενται στα παραρτήματα I και II, με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 παράγραφος 2 της οδηγίας 2006/88/ΕΚ. Άρθρο 2 Έγκριση ορισμένων εθνικών μέτρων με σκοπό τον περιορισμό του αντικτύπου ορισμένων ασθενειών οι οποίες δεν παρατίθενται στο μέρος II του παραρτήματος IV της οδηγίας 2006/88/ΕΚ 1. Τα κράτη μέλη και τα τμήματά τους που παρατίθενται στη δεύτερη και στην τέταρτη στήλη του πίνακα του παραρτήματος I θεωρούνται απαλλαγμένα από τις ασθένειες που παρατίθενται στην πρώτη στήλη του εν λόγω πίνακα («περιοχές απαλλαγμένες από ασθένειες»). 2. Τα κράτη μέλη που αναφέρονται στην παράγραφο 1 μπορούν να απαιτούν οι ακόλουθες αποστολές που εισέρχονται σε περιοχή απαλλαγμένη από ασθένειες να συμμορφώνονται με τις απαιτήσεις που ορίζονται στα σημεία α) και β) όσον αφορά τις ασθένειες από τις οποίες η περιοχή θεωρείται απαλλαγμένη: α) τα ζώα υδατοκαλλιέργειας που προορίζονται για καλλιέργεια, περιοχές μετεγκατάστασης, εγκαταστάσεις ψυχαγωγικής αλιείας, ανοικτές διακοσμητικές εγκαταστάσεις και εμπλουτισμό πρέπει να συμμορφώνονται με τα εξής: i) τις απαιτήσεις σχετικά με τη διάθεση στην αγορά, οι οποίες προβλέπονται στο άρθρο 8α του κανονισμού (ΕΚ) αριθ. 1251/2008· ii) τις απαιτήσεις σχετικά με τις εισαγωγές, οι οποίες προβλέπονται στο άρθρο 10 του κανονισμού (ΕΚ) αριθ. 1251/2008· iii) τις απαιτήσεις σχετικά με τη διαμετακόμιση και την αποθήκευση, οι οποίες προβλέπονται στο άρθρο 16 του κανονισμού (ΕΚ) αριθ. 1251/2008· β) τα διακοσμητικά υδρόβια ζώα που προορίζονται για κλειστές διακοσμητικές εγκαταστάσεις πρέπει να συμμορφώνονται με τα εξής: i) τις απαιτήσεις σχετικά με τις εισαγωγές, οι οποίες προβλέπονται στο άρθρο 11 του κανονισμού (ΕΚ) αριθ. 1251/2008· ii) τις απαιτήσεις σχετικά με τη διαμετακόμιση και την αποθήκευση, οι οποίες προβλέπονται στο άρθρο 16 του κανονισμού (ΕΚ) αριθ. 1251/2008. Άρθρο 3 Έγκριση εθνικών προγραμμάτων εξάλειψης ορισμένων ασθενειών οι οποίες δεν παρατίθενται στο μέρος II του παραρτήματος IV της οδηγίας 2006/88/ΕΚ 1. Εγκρίνονται τα προγράμματα τα οποία υιοθετούνται από τα κράτη μέλη που παρατίθενται στη δεύτερη στήλη του πίνακα του παραρτήματος II με σκοπό την εξάλειψη των ασθενειών της πρώτης στήλης του εν λόγω πίνακα όσον αφορά τις περιοχές της τέταρτης στήλης του εν λόγω πίνακα («προγράμματα εξάλειψης»). 2. Για το διάστημα έως τις 31 Δεκεμβρίου 2011, τα κράτη μέλη που παρατίθενται στον πίνακα του παραρτήματος II μπορούν να απαιτούν οι αποστολές των ζώων υδατοκαλλιέργειας που αναφέρονται στο άρθρο 2 παράγραφος 2 στοιχεία α) και β) και οι οποίες εισέρχονται σε περιοχή στην οποία εφαρμόζεται πρόγραμμα εξάλειψης να συμμορφώνονται με τις απαιτήσεις που προβλέπονται στα εν λόγω στοιχεία όσον αφορά τις ασθένειες που καλύπτονται από το σχετικό πρόγραμμα εξάλειψης. Άρθρο 4 Υποβολή εκθέσεων 1. Το αργότερο έως τις 30 Απριλίου κάθε έτους, τα κράτη μέλη που παρατίθενται στα παραρτήματα I και II υποβάλλουν έκθεση στην Επιτροπή σχετικά με τα εγκεκριμένα εθνικά μέτρα που αναφέρονται στα άρθρα 2 και 3. 2. Η έκθεση για την οποία γίνεται λόγος στην παράγραφο 1 περιλαμβάνει τουλάχιστον επικαιροποιημένες πληροφορίες σχετικά με τα εξής: α) τους σημαντικούς κινδύνους που παρουσιάζουν για την υγειονομική κατάσταση των ζώων υδατοκαλλιέργειας ή των άγριων υδρόβιων ζώων οι ασθένειες για τις οποίες εφαρμόζονται τα εθνικά μέτρα, καθώς και την αναγκαιότητα και καταλληλότητα των εν λόγω μέτρων· β) τα εθνικά μέτρα που λαμβάνονται με σκοπό τη διατήρηση του καθεστώτος απαλλαγής από ασθένειες, συμπεριλαμβανομένων τυχόν δοκιμών που διενεργήθηκαν· οι πληροφορίες για τις εν λόγω δοκιμές πρέπει να παρέχονται μέσω του υποδείγματος που παρατίθεται στο παράρτημα VI της απόφασης 2009/177/ΕΚ της Επιτροπής (5)· γ) την εξέλιξη του προγράμματος εξάλειψης, συμπεριλαμβανομένων τυχόν δοκιμών που διενεργήθηκαν· οι πληροφορίες για τις εν λόγω δοκιμές πρέπει να παρέχονται μέσω του υποδείγματος που παρατίθεται στο παράρτημα VI της απόφασης 2009/177/ΕΚ. Άρθρο 5 Υπόνοια και ανίχνευση ασθενειών σε περιοχές απαλλαγμένες από ασθένειες 1. Όταν ένα κράτος μέλος του παραρτήματος I υποπτεύεται την παρουσία ασθένειας σε περιοχή η οποία παρατίθεται στο εν λόγω παράρτημα ως περιοχή απαλλαγμένη από τη συγκεκριμένη ασθένεια, αυτό το κράτος μέλος λαμβάνει μέτρα τουλάχιστον ισοδύναμα με τα μέτρα που προβλέπονται στο άρθρο 28, στο άρθρο 29 παράγραφοι 2, 3 και 4 και στο άρθρο 30 της οδηγίας 2006/88/ΕΚ. 2. Όταν η επιζωοτική έρευνα επιβεβαιώνει την ανίχνευση της ασθένειας για την οποία γίνεται λόγος στην παράγραφο 1, το οικείο κράτος μέλος ενημερώνει την Επιτροπή και τα άλλα κράτη μέλη σχετικά, καθώς και για οποιαδήποτε μέτρα λαμβάνονται με σκοπό την περιστολή και τον έλεγχο της ασθένειας. Άρθρο 6 Κατάργηση Η απόφαση 2004/453/ΕΚ καταργείται. Οι αναφορές στην καταργούμενη απόφαση νοούνται ως αναφορές στην παρούσα απόφαση. Άρθρο 7 Μεταβατικές διατάξεις Για μεταβατική περίοδο έως τις 31 Ιουλίου 2010, οι αποστολές ζώων υδατοκαλλιέργειας που συνοδεύονται από υγειονομικό πιστοποιητικό το οποίο έχει εκδοθεί σύμφωνα με το παράρτημα III της απόφασης 2004/453/ΕΚ μπορούν να διατίθενται στην αγορά, με την προϋπόθεση ότι φτάνουν στον τόπο του τελικού προορισμού τους πριν από την εν λόγω ημερομηνία. Άρθρο 8 Δυνατότητα εφαρμογής Η παρούσα απόφαση αρχίζει να ισχύει τη 15η Μαΐου 2010. Άρθρο 9 Αποδέκτες Η παρούσα απόφαση απευθύνεται στα κράτη μέλη. Βρυξέλλες, 15 Απριλίου 2010.

Πολιτική για την υγεία

Εμπορικές πράξεις

Εμπορική νομοθεσία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 20ής Οκτωβρίου 2011 σχετικά με τη σύναψη της συμφωνίας μεταξύ της Ευρωπαϊκής Ένωσης, της Ελβετικής Συνομοσπονδίας και του Πριγκιπάτου του Λιχτενστάιν για την τροποποίηση της συμπληρωματικής συμφωνίας μεταξύ της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν με την οποία επεκτείνεται προς το Πριγκιπάτο του Λιχτενστάιν η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων (2011/739/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v), Έχοντας υπόψη την πρόταση της Ευρωπαϊκής Επιτροπής, Έχοντας υπόψη την έγκριση του Ευρωπαϊκού Κοινοβουλίου (1), Εκτιμώντας τα ακόλουθα: (1) Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων (2) (εφεξής αποκαλούμενη «γεωργική συμφωνία») άρχισε να ισχύει την 1η Ιουνίου 2002. (2) Η συμπληρωματική συμφωνία μεταξύ της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν με την οποία επεκτείνεται προς το Πριγκιπάτο του Λιχτενστάιν η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων (3) (εφεξής αποκαλούμενη «συμπληρωματική συμφωνία») άρχισε να ισχύει στις 13 Οκτωβρίου 2007. (3) Η Επιτροπή διαπραγματεύθηκε, εξ ονόματος της Ευρωπαϊκής Ένωσης, συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με την προστασία των ονομασιών προέλευσης και των γεωγραφικών ενδείξεων των γεωργικών προϊόντων και των ειδών διατροφής, η οποία τροποποιεί τη γεωργική συμφωνία με την προσθήκη νέου παραρτήματος 12. (4) Η Ευρωπαϊκή Ένωση, το Πριγκιπάτο του Λιχτενστάιν και η Ελβετική Συνομοσπονδία συμφώνησαν ότι η συμπληρωματική συμφωνία θα πρέπει επίσης να τροποποιηθεί, προκειμένου να ληφθεί υπόψη η προστασία των ονομασιών προέλευσης και των γεωγραφικών ενδείξεων. (5) Η συμφωνία μεταξύ της Ευρωπαϊκής Ένωσης, της Ελβετικής Συνομοσπονδίας και του Πριγκιπάτου του Λιχτενστάιν για την τροποποίηση της συμπληρωματικής συμφωνίας (εφεξής αποκαλούμενη «συμφωνία») θα πρέπει να συναφθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η συμφωνία μεταξύ της Ευρωπαϊκής Ένωσης, της Ελβετικής Συνομοσπονδίας και του Πριγκιπάτου του Λιχτενστάιν για την τροποποίηση της συμπληρωματικής συμφωνίας μεταξύ της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν με την οποία επεκτείνεται προς το Πριγκιπάτο του Λιχτενστάιν η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων (εφεξής αποκαλούμενη «συμφωνία») εγκρίνεται εξ ονόματος της Ένωσης. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν, εξ ονόματος της Ένωσης, στην κατάθεση της πράξης έγκρισης που προβλέπεται στο άρθρο 3 της συμφωνίας, προκειμένου να δεσμευθεί η Ένωση. Άρθρο 3 Η παρούσα απόφαση αρχίζει να ισχύει την ημερομηνία της έκδοσής της. Λουξεμβούργο, 20 Οκτωβρίου 2011.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ

ΑΓΟΡΑΝΟΜΙΚΗ ΝΟΜΟΘΕΣΙΑ


ΟΔΗΓΊΑ 2010/59/ΕΕ ΤΗΣ ΕΠΙΤΡΟΠΉΣ της 26ης Αυγούστου 2010 σχετικά με την τροποποίηση της οδηγίας 2009/32/ΕΚ του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 2009/32/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους (1), και ιδίως το άρθρο 4, Εκτιμώντας τα εξής: (1) Η οδηγία 2009/32/ΕΚ εφαρμόζεται στους διαλύτες εκχύλισης που χρησιμοποιούνται ή προορίζονται να χρησιμοποιηθούν στην παρασκευή τροφίμων ή των συστατικών τους. Η εν λόγω οδηγία δεν εφαρμόζεται στους διαλύτες εκχύλισης που χρησιμοποιούνται για την παρασκευή προσθέτων τροφίμων, βιταμινών και άλλων θρεπτικών προσθέτων, παρά μόνον αν αυτά τα πρόσθετα τροφίμων, βιταμίνες και άλλα θρεπτικά πρόσθετα περιλαμβάνονται σε έναν από τους πίνακες του παραρτήματος I. Η Ευρωπαϊκή Αρχή για την Ασφάλεια των Τροφίμων (η Αρχή) αξιολόγησε την ασφάλεια του διμεθυλικού αιθέρα ως διαλύτη εκχύλισης για την αφαίρεση λιπαρών ουσιών από πρώτες ύλες με βάση ζωικές πρωτεΐνες και διατύπωσε τη γνώμη της στις 29 Ιανουαρίου 2009 (2). Η Αρχή κατέληξε στο συμπέρασμα ότι δεν υπάρχει ανησυχία όσον αφορά την ασφάλεια υπό την προϋπόθεση ότι το ανώτατο όριο υπολειμμάτων διμεθυλικού αιθέρα είναι 9 μg/kg εκχυλισμένων ζωικών πρωτεϊνών. Συνεπώς, θα πρέπει να εγκριθεί η χρήση διμεθυλικού αιθέρα ως διαλύτη εκχύλισης για την αφαίρεση λιπαρών ουσιών από πρώτες ύλες με βάση πρωτεΐνες υπό την προϋπόθεση ανώτατου ορίου υπολειμμάτων διμεθυλικού αιθέρα 9 μg/kg στο απολιπανθέν πρωτεϊνικό προϊόν. (2) Το μέρος ΙΙΙ του παραρτήματος Ι της οδηγίας 2009/32/ΕΚ δεν καθορίζει συγκεκριμένα όρια υπολειμμάτων στα τρόφιμα για μεθανόλη και προπανόλη-2 που προέρχονται από την επεξεργασία αρωματικών υλών. Τα κράτη μέλη και η Επιτροπή τόνισαν ότι το γενικό όριο υπολειμμάτων 10 mg/kg για τη μεθανόλη και την προπανόλη-2, όπως ορίζεται στο μέρος ΙΙ του παραρτήματος Ι της οδηγίας 2009/32/ΕΚ, είναι πολύ αυστηρό εάν εφαρμοστεί απευθείας στις αρωματικές ύλες. (3) Συνεπώς, θα πρέπει να οριστούν συγκεκριμένα όρια στα τρόφιμα για τη μεθανόλη και την προπανόλη-2 που προέρχονται από τη χρήση τους για την επεξεργασία αρωματικών υλών από φυσικές αρωματικές ύλες. Τα όρια αυτά θα πρέπει να είναι χαμηλότερα από το όριο των 10 mg/kg που έχει εκτιμηθεί ως ασφαλές από την επιστημονική επιτροπή τροφίμων (3) προκειμένου να θεωρούνται ασφαλή. (4) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το παράρτημα I της οδηγίας 2009/32/ΕΚ τροποποιείται σύμφωνα με το παράρτημα της παρούσας οδηγίας. Άρθρο 2 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 15 Σεπτεμβρίου 2011. Ανακοινώνουν αμέσως στην Επιτροπή το κείμενο των εν λόγω διατάξεων. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη. 2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Άρθρο 3 Η παρούσα οδηγία αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Άρθρο 4 Η παρούσα οδηγία απευθύνεται στα κράτη μέλη. Βρυξέλλες, 26 Αυγούστου 2010.

ΑΓΟΡΑΝΟΜΙΚΗ ΝΟΜΟΘΕΣΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 22ας Σεπτεμβρίου 2011 σχετικά με τη χορήγηση παρέκκλισης από την εφαρμογή του κανονισμού (ΕΚ) αριθ. 762/2008 του Ευρωπαϊκού Κοινοβουλίου και του Συμβουλίου περί των στατιστικών στοιχείων που πρέπει να υποβάλλουν τα κράτη μέλη σχετικά με την υδατοκαλλιέργεια, όσον αφορά την Τσεχική Δημοκρατία, το Μεγάλο Δουκάτο του Λουξεμβούργου και τη Δημοκρατία της Αυστρίας [κοινοποιηθείσα υπό τον αριθμό Ε(2011) 6533] (Τα κείμενα στην τσεχική, γαλλική και γερμανική γλώσσα είναι τα μόνα αυθεντικά) (2011/626/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 762/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, περί των στατιστικών στοιχείων που πρέπει να υποβάλλουν τα κράτη μέλη σχετικά με την υδατοκαλλιέργεια και για την κατάργηση του κανονισμού (ΕΚ) αριθ. 788/96 (1) του Συμβουλίου, και κυρίως το άρθρο 8 παράγραφος 1, Εκτιμώντας τα ακόλουθα: (1) Σύμφωνα με το άρθρο 8 του κανονισμού (ΕΚ) αριθ. 762/2008, στις περιπτώσεις που η συνεκτίμηση στις στατιστικές ενός συγκεκριμένου τομέα δραστηριοτήτων υδατοκαλλιέργειας δημιουργεί στις εθνικές αρχές δυσκολίες δυσανάλογες προς τη σημασία του τομέα αυτού, η Επιτροπή μπορεί να επιτρέψει σε ένα κράτος μέλος να αποκλείει δεδομένα που καλύπτουν τον τομέα αυτόν από τα εθνικά δεδομένα που υποβάλλει ή να χρησιμοποιεί μεθόδους εκτίμησης που προορίζονται για την παροχή δεδομένων που αφορούν περισσότερο από το 10 % της συνολικής παραγωγής. (2) Η Τσεχική Δημοκρατία, το Μεγάλο Δουκάτο του Λουξεμβούργου και η Δημοκρατία της Αυστρίας υπέβαλαν αιτήσεις να τους χορηγηθούν παρεκκλίσεις. (3) Οι πληροφορίες που παρέχονται από την Τσεχική Δημοκρατία, το Μεγάλο Δουκάτο του Λουξεμβούργου και τη Δημοκρατία της Αυστρίας δικαιολογούν τη χορήγηση των εν λόγω παρεκκλίσεων. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικής στατιστικής, που συστάθηκε με την απόφαση 72/279/ΕΟΚ του Συμβουλίου (2). (5) Τα μέτρα που προβλέπονται στην παρούσα απόφαση συμπληρώνουν την απόφαση 2010/76/ΕΕ της Επιτροπής, της 9ης Φεβρουαρίου 2010, για τον καθορισμό μεταβατικής περιόδου για την εφαρμογή του κανονισμού (ΕΚ) αριθ. 762/2008 του Ευρωπαϊκού Κοινοβουλίου και του Συμβουλίου περί των στατιστικών στοιχείων που πρέπει να υποβάλλουν τα κράτη μέλη σχετικά με την υδατοκαλλιέργεια όσον αφορά την Τσεχική Δημοκρατία, τη Γερμανία, την Ελλάδα, την Αυστρία, την Πολωνία, την Πορτογαλία και τη Σλοβενία (3), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η Τσεχική Δημοκρατία μπορεί να υποβάλλει, σχετικά με την αξία της παραγωγής κάθε είδους άλλου από το είδος Cyprinus carpio (κυπρίνος), μόνο κατ’ εκτίμηση στοιχεία για περίοδο που λήγει στις 31 Δεκεμβρίου 2012. 2. Η παρέκκλιση αυτή χορηγείται για τα έτη αναφοράς 2009-2011. Άρθρο 2 1. Στο Μεγάλο Δουκάτο του Λουξεμβούργου χορηγείται παρέκκλιση από τις υποχρεώσεις του υποβολής στατιστικών σχετικά με το σύνολο του τομέα της υδατοκαλλιέργειας για περίοδο που λήγει στις 31 Δεκεμβρίου 2012. 2. Η παρέκκλιση αυτή χορηγείται για τα έτη αναφοράς 2008-2011. Άρθρο 3 1. Η Δημοκρατία της Αυστρίας μπορεί να υποβάλλει, σχετικά με την αξία της παραγωγής κάθε είδους και την παραγωγή κάθε είδους σε εκκολαπτήρια και τόπους αναπαραγωγής, μόνο κατ’ εκτίμηση στοιχεία για περίοδο που λήγει στις 31 Δεκεμβρίου 2012. 2. Η παρέκκλιση αυτή χορηγείται για το έτος αναφοράς 2011. Άρθρο 4 1. Η παρούσα απόφαση απευθύνεται στην Τσεχική Δημοκρατία, το Μεγάλο Δουκάτο του Λουξεμβούργου και τη Δημοκρατία της Αυστρίας και κοινοποιείται στα κράτη αυτά. 2. Η παρούσα απόφαση αρχίζει να παράγει αποτελέσματα με την κοινοποίησή της. Βρυξέλλες, 22 Σεπτεμβρίου 2011.

Λογιστική διαχείριση

Δημόσιες επιχειρήσεις

ΔΗΜΟΣΙΟΝΟΜΙΚΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Απριλίου 2010 για τροποποίηση των αποφάσεων 92/260/ΕΟΚ, 93/195/ΕΟΚ, 93/197/ΕΟΚ και 2004/211/ΕΚ όσον αφορά την εισαγωγή εγγεγραμμένων ίππων από ορισμένα σημεία της Κίνας και την προσαρμογή ορισμένων ονομασιών τρίτων χωρών [κοινοποιηθείσα υπό τον αριθμό Ε(2010) 2635] (Κείμενο που παρουσιάζει ενδιαφέρον για τον ΕΟΧ) (2010/266/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 90/426/ΕΟΚ του Συμβουλίου, της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 12 παράγραφοι 1 και 4, το άρθρο 15 στοιχείο α), το άρθρο 16 παράγραφος 2 και την εισαγωγική φράση και τα σημεία i) και ii) του άρθρου 19, Εκτιμώντας τα ακόλουθα: (1) Η απόφαση 92/260/ΕΟΚ της Επιτροπής, της 10ης Απριλίου 1992, σχετικά με τους υγειονομικούς όρους και την υγειονομική πιστοποίηση που απαιτούνται για την προσωρινή αποδοχή καταχωρισμένων ίππων (2) κατατάσσει τρίτες χώρες από τις οποίες επιτρέπεται η προσωρινή αποδοχή στην Ένωση εγγεγραμμένων ίππων σε υγειονομικές ομάδες χωρών για την εφαρμογή των συγκεκριμένων απαιτήσεων ζωικής υγείας και πιστοποίησης. (2) Η απόφαση 93/195/ΕΟΚ της Επιτροπής, της 2ας Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή (3), κατατάσσει τρίτες χώρες, από τις οποίες επιτρέπεται η επανείσοδος εγγεγραμμένων ίππων στην Ένωση, σε υγειονομικές ομάδες για την εφαρμογή των συγκεκριμένων απαιτήσεων ζωικής υγείας και προβλέπει υποδείγματα υγειονομικών πιστοποιητικών που χρησιμοποιούνται για τους εγγεγραμμένους ίππους που έχουν συμμετάσχει σε συγκεκριμένες εκδηλώσεις ιππασίας. (3) Η απόφαση 93/197/ΕΟΚ της Επιτροπής, της 5ης Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την εισαγωγή εγγεγραμμένων ιπποειδών και ιπποειδών για την αναπαραγωγή και κρεατοπαραγωγή (4), κατατάσσει τρίτες χώρες, από τις οποίες επιτρέπονται οι εισαγωγές των εν λόγω ιπποειδών στην Ένωση, σε υγειονομικές ομάδες για την εφαρμογή συγκεκριμένων απαιτήσεων ζωικής υγείας και πιστοποίησης. (4) Η απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών (5), καταρτίζει κατάλογο τρίτων χωρών, ή περιοχών αυτών από τις οποίες τα κράτη μέλη επιτρέπουν, μεταξύ άλλων, την προσωρινή αποδοχή εγγεγραμμένων ίππων, την επανείσοδο μετά την προσωρινή εξαγωγή, εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις και την εισαγωγή εγγεγραμμένων ιπποειδών και ιπποειδών για αναπαραγωγή και κρεατοπαραγωγή. Ο εν λόγω κατάλογος, που περιέχεται στο παράρτημα Ι της εν λόγω απόφασης, κατατάσσει επίσης αυτές τις τρίτες χώρες και περιοχές αυτών σε ορισμένες συγκεκριμένες υγειονομικές ομάδες. (5) Οι αποφάσεις 92/260/ΕΟΚ, 93/195/ΕΟΚ και 93/197/ΕΟΚ λαμβάνουν υπόψη την υποδιαίρεση σε περιφέρειες όπως προβλέπεται στην απόφαση 92/160/ΕΟΚ της Επιτροπής (6). Η εν λόγω απόφαση καταργήθηκε με την απόφαση 2004/211/ΕΚ. Συνεπώς, είναι απαραίτητο να τροποποιηθεί το παράρτημα Ι των παραπάνω τριών αποφάσεων βάσει της περιφερειοποίησης, όπως τώρα προβλέπεται στην απόφαση 2004/211/ΕΚ, καθώς επίσης και οι υγειονομικές ομάδες που ορίζονται στην εν λόγω απόφαση. (6) Προκειμένου να φιλοξενηθούν τα ιππικά γεγονότα των δέκατων έκτων Ασιατικών Αγώνων, οι αρμόδιες αρχές της Κίνας έχουν ζητήσει την αναγνώριση μιας ζώνης απαλλαγμένης από ασθένειες για τα ιπποειδή, την οποία έχουν θεσπίσει στη διοικητική περιοχή της πόλης Conghua, δήμος Guangzhou, επαρχία Guangdong στην Κίνα. Τον Ιανουάριο του 2010, η Επιτροπή πραγματοποίησε κτηνιατρική επιθεώρηση στην Κίνα, συμπεριλαμβανομένης ζώνης ιπποειδών απαλλαγμένης ασθενειών, η οποία αποτελείται από μια κεντρική ζώνη, η οποία ενσωματώνεται σε μια ζώνη επιτήρησης που περιβάλλεται από μια ζώνη προστασίας, συνδεόμενη με ένα αεροδρόμιο και ένα λιμάνι μέσω εθνικών οδών υπό συνθήκες βιολογικής ασφάλειας. (7) Οι κινεζικές αρχές παρείχαν εγγυήσεις ειδικότερα όσον αφορά το καθεστώς κοινοποίησης των ασθενειών που απαριθμούνται στο παράρτημα Α της οδηγίας 90/426/ΕΟΚ στη χώρα τους και τη δέσμευσή τους για πλήρη συμμόρφωση προς το άρθρο 12 παράγραφος 2 στοιχείο στ) όσον αφορά στην άμεση κοινοποίηση ασθενειών στην Επιτροπή και τα κράτη μέλη. (8) Προκειμένου να εξασφαλιστεί η βιώσιμη προστασία της κατάστασης της υγείας του ίππειου πληθυσμού μέσα στη ζώνη ιπποειδών απαλλαγμένης ασθενειών, οι κινεζικές αρχές έχουν αναλάβει να θέσουν σε λειτουργία μια μονάδα καραντίνας στη ζώνη προστασίας για να ελέγχουν την είσοδο των ιπποειδών από εγκαταστάσεις ευρισκόμενες σε άλλα μέρη της Κίνας ή από χώρες που δεν αναφέρονται στο παράρτημα Ι της απόφασης 2004/211/ΕΚ. Κατά τη διάρκεια αυτής της προ της εισόδου καραντίνας τα ζώα υποβάλλονται σε υγειονομικές εξετάσεις σύμφωνα με τους όρους εισαγωγής της ΕΕ. (9) Πριν από την προ της εισόδου καραντίνα, η κυκλοφορία αυτών των ιπποειδών ελέγχεται ώστε να εξασφαλίζεται ότι τα πρότυπα που καθορίζονται στο άρθρο 4 της οδηγίας 90/426/ΕΟΚ μπορούν να πιστοποιηθούν για τις ευρισκόμενες εκμεταλλεύσεις, εκτός της ζώνης ιπποειδών απαλλαγμένης ασθενειών, όπου έχουν παραμείνει επί 180 ημέρες πριν από την αποστολή στην Ευρωπαϊκή Ένωση. (10) Λαμβάνοντας υπόψη τα ικανοποιητικά αποτελέσματα που αναφέρθηκαν από αυτήν την επιθεώρηση, μαζί με τις πληροφορίες και τις εγγυήσεις που παρασχέθηκαν από την Κίνα, ενδείκνυται η Κίνα να περιληφθεί στον κατάλογο που ορίζεται στο παράρτημα Ι της απόφασης 2004/211/ΕΚ, αλλά συγχρόνως να γίνει υποδιαίρεση της Κίνας σε περιφέρειες όσον αφορά ορισμένες νόσους ιπποειδών και να επιτρέπεται η εισαγωγή μόνο των εγγεγραμμένων ίππων από την απαλλαγμένη ασθενειών ζώνη για τα ιπποειδή της Guangzhou, επαρχία Guangdong. (11) Από επιδημιολογική άποψη η ζώνη ιπποειδών απαλλαγμένη ασθενειών της Guangzhou, επαρχία Guangdong, στην Κίνα πρέπει να καταταγεί στην υγειονομική ομάδα Γ, στον κατάλογο του παραρτήματος Ι της απόφασης 2004/211/ΕΚ. Ως εκ τούτου, το εν λόγω παράρτημα πρέπει να τροποποιηθεί ανάλογα. (12) Συνεπώς, είναι απαραίτητο να τροποποιηθεί η απόφαση 92/260/ΕΟΚ για να περιληφθεί η συγκεκριμένη περιοχή της Κίνας στον κατάλογο χωρών του παραρτήματος Ι της εν λόγω απόφασης και να προσαρμοστεί ο τίτλος και ορισμένες απαιτήσεις εξετάσεων του υγειονομικού πιστοποιητικού Γ του παραρτήματος ΙΙ της απόφασης. (13) Για την επανείσοδο των εγγεγραμμένων ίππων είναι απαραίτητο να επικαιροποιηθεί το άρθρο 1, να περιληφθεί αυτή η περιοχή της Κίνας στον κατάλογο χωρών του παραρτήματος Ι, να προσαρμοστεί ο τίτλος του υγειονομικού πιστοποιητικού στο παράρτημα ΙΙ και να αντικατασταθεί το υπόδειγμα του υγειονομικού πιστοποιητικού στο παράρτημα VII της απόφασης 93/195/ΕΟΚ. (14) Είναι επίσης απαραίτητο να τροποποιηθεί η απόφαση 93/197/ΕΟΚ για να περιλάβει την υπόψη περιοχή της Κίνας στον κατάλογο χωρών του παραρτήματος Ι και να προσαρμοστεί ο τίτλος και ορισμένες απαιτήσεις εξετάσεων του υγειονομικού πιστοποιητικού Γ του παραρτήματος ΙΙ της εν λόγω απόφασης. (15) Συγχρόνως, ορισμένες ονομασίες τρίτων χωρών στις αποφάσεις 92/260/ΕΟΚ, 93/195/ΕΟΚ και 93/197/ΕΟΚ προσαρμόζονται με τις αντίστοιχες ονομασίες στον κατάλογο τρίτων χωρών που καταρτίστηκε με την απόφαση 2004/211/ΕΚ. (16) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τροποποιήσεις της απόφασης 92/260/ΕΟΚ Η απόφαση 92/260/ΕΟΚ τροποποιείται ως εξής: 1) Το παράρτημα I αντικαθίσταται από το κείμενο του παραρτήματος Ι της παρούσας απόφασης. 2) Στον τίτλο καθενός από τα πιστοποιητικά ζωικής υγείας Α έως ΣΤ του παραρτήματος ΙΙ οι λέξεις που ακολουθούν μετά τις λέξεις «ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ» αντικαθίστανται από τα ακόλουθα: «για την προσωρινή αποδοχή στην Ευρωπαϊκή Ένωση εγγεγραμμένων ίππων για μια περίοδο μικρότερη των 90 ημερών σύμφωνα με την απόφαση 2004/211/ΕΚ». 3) Το στοιχείο ιβ) στο τμήμα ΙΙΙ του υγειονομικού πιστοποιητικού Γ του παραρτήματος ΙΙ αντικαθίσταται από τα ακόλουθα: «ιβ) Εάν ο ίππος προέρχεται από την Κίνα (1)(3) ή την Ταϊλάνδη (3), υποβλήθηκε σε δοκιμασία σύνδεσης του συμπληρώματος για τη μάλι και για τη δουρίνη που πραγματοποιήθηκε με αρνητικά αποτελέσματα σε διάλυμα ορού 1 προς 10 σε δείγμα του αίματος που ελήφθη κατά τις δέκα ημέρες πριν από την εξαγωγή στις … (4)(5)·». Άρθρο 2 Τροποποιήσεις της απόφασης 93/195/ΕΟΚ Η απόφαση 93/195/ΕΟΚ τροποποιείται ως εξής: 1) Η έβδομη περίπτωση του άρθρου 1 αντικαθίσταται από τα ακόλουθα: «- έχει συμμετάσχει στις εκδηλώσεις ιππασίας των Ασιατικών Αγώνων ή του Παγκόσμιου Κυπέλλου Ιππικής Αντοχής, ανεξάρτητα από το σε ποια τρίτη χώρα, έδαφος ή τμήμα τρίτης χώρας πραγματοποιείται ο διαγωνισμός, και από την οποία επιτρέπεται η επανείσοδος στην Ένωση όπως προβλέπεται από το άρθρο 3 δεύτερη περίπτωση της απόφασης 2004/211/ΕΚ και υποδεικνύεται στη στήλη 7 του παραρτήματος Ι της εν λόγω απόφασης, και ικανοποιούνται οι απαιτήσεις που ορίζονται στο υγειονομικό πιστοποιητικό σύμφωνα με το υπόδειγμα που προβλέπεται στο παράρτημα VII της παρούσας απόφασης,». 2) Ο τίτλος του υγειονομικού πιστοποιητικού ζώου στο παράρτημα ΙΙ αντικαθίσταται από τα ακόλουθα: 3) Τα παραρτήματα Ι και VII αντικαθίσταται σύμφωνα με το παράρτημα ΙΙ της παρούσας απόφασης. Άρθρο 3 Τροποποιήσεις της απόφασης 93/197/ΕΟΚ Η απόφαση 93/197/ΕΟΚ τροποποιείται ως εξής: 1) Το παράρτημα I αντικαθίσταται από το κείμενο του παραρτήματος ΙΙΙ της παρούσας απόφασης. 2) Στον τίτλο καθενός από τα υγειονομικά πιστοποιητικά Α έως ΣΤ του παραρτήματος ΙΙ οι λέξεις που ακολουθούν τις λέξεις «ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ» αντικαθίστανται από τα ακόλουθα: «για τις εισαγωγές στην Ευρωπαϊκή Ένωση εγγεγραμένων ιπποειδών και ιπποειδών για αναπαραγωγή και κρεατοπαραγωγή σύμφωνα με την απόφαση 2004/211/ΕΚ». 3) Το στοιχείο ιγ) στην παράγραφο ΙΙΙ του υγειονομικού πιστοποιητικού Γ του παραρτήματος ΙΙ αντικαθίσταται από τα ακόλουθα: «ιγ) Εάν ο ίππος προέρχεται από την Κίνα (1) (3) ή την Ταϊλάνδη (3), υποβλήθηκε σε δοκιμασία σύνδεσης του συμπληρώματος για τη μάλι και για τη δουρίνη που πραγματοποιήθηκε με αρνητικά αποτελέσματα σε διάλυμα ορού 1 προς 10 σε δείγμα του αίματος που ελήφθη κατά τις 21 ημέρες πριν από την εξαγωγή στις … (4)·». Άρθρο 4 Τροποποιήσεις της απόφασης 2004/211/ΕΚ Το παράρτημα Ι της απόφασης 2004/211/ΕΚ τροποποιείται σύμφωνα με το παράρτημα IV της παρούσας απόφασης. Άρθρο 5 Αποδέκτες Η παρούσα απόφαση απευθύνεται στα κράτη μέλη. Βρυξέλλες, 30 Απριλίου 2010.

Πολιτική για την υγεία

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ


ΑΠΌΦΑΣΗ ΤΗΣ ΕΠΙΤΡΟΠΉΣ της 9ης Φεβρουαρίου 2010 για τη θέσπιση των κατηγοριών αντίδρασης στη φωτιά ορισμένων δομικών προϊόντων, ειδικότερα των σύνθετων υλικών αρμολόγησης που ξηραίνονται στον αέρα [κοινοποιηθείσα υπό τον αριθμό Ε(2010) 399] (Κείμενο που παρουσιάζει ενδιαφέρον για τον ΕΟΧ) (2010/83/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 20 παράγραφος 2, Εκτιμώντας τα ακόλουθα: (1) Η οδηγία 89/106/ΕΟΚ προβλέπει ότι, για να λαμβάνονται υπόψη τα διαφορετικά επίπεδα προστασίας για τα δομικά έργα σε εθνικό, περιφερειακό ή τοπικό επίπεδο, μπορεί να είναι αναγκαία η θέσπιση, στα ερμηνευτικά έγγραφα, κατηγοριών που αντιστοιχούν στην επίδοση των προϊόντων όσον αφορά κάθε βασική απαίτηση. Τα εν λόγω έγγραφα έχουν δημοσιευτεί ως «Ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ» (2). (2) Όσον αφορά τη βασική απαίτηση πυρασφάλειας, στο ερμηνευτικό έγγραφο αριθ. 2 παρατίθενται μια σειρά αλληλένδετα μέτρα τα οποία καθορίζουν από κοινού τη στρατηγική για την πυρασφάλεια η οποία μπορεί να αναπτυχθεί με διάφορους τρόπους στα κράτη μέλη. (3) Στο ερμηνευτικό έγγραφο αριθ. 2, ως ένα από τα μέτρα αυτά προσδιορίζεται ο περιορισμός της εκδήλωσης πυρκαγιάς καθώς και της εξάπλωσης φωτιάς και καπνού σε μια δεδομένη περιοχή με περιορισμό της συμβολής των δομικών προϊόντων στην πλήρη ανάπτυξη πυρκαγιάς. (4) Ο βαθμός αυτού του περιορισμού μπορεί να εκφραστεί μόνο με διαφορετικούς βαθμούς επίδοσης της αντίδρασης των προϊόντων στη φωτιά κατά την τελική χρήση τους. (5) Βάσει εναρμονισμένης λύσης, θεσπίστηκε σύστημα κατηγοριών με την απόφαση 2000/147/ΕΚ της Επιτροπής, της 8ης Φεβρουαρίου 2000, περί εφαρμογής της οδηγίας 89/106/ΕΟΚ του Συμβουλίου αναφορικά με την ταξινόμηση των δομικών προϊόντων ανάλογα με τη συμπεριφορά τους απέναντι στη φωτιά (3). (6) Στην περίπτωση σύνθετων υλικών αρμολόγησης που ξηραίνονται στον αέρα είναι αναγκαίο να χρησιμοποιείται η ταξινόμηση που θεσπίζεται στην απόφαση 2000/147/ΕΚ. (7) Οι επιδόσεις πολλών δομικών προϊόντων και/ή υλικών όσον αφορά την αντίδρασή τους στη φωτιά, κατά την έννοια της ταξινόμησης που προβλέπεται στην απόφαση 2000/147/ΕΚ, είναι επαρκώς τεκμηριωμένες και γνωστές στους υπεύθυνους για θέματα πυρασφάλειας στα κράτη μέλη, ώστε να μην απαιτούνται δοκιμές για αυτή τη συγκεκριμένη παράμετρο επιδόσεων. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής δομικών κατασκευών, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο παράρτημα ορίζονται τα προϊόντα ή/και τα υλικά τα οποία ικανοποιούν όλες τις απαιτήσεις του χαρακτηριστικού επίδοσης «αντίδραση στη φωτιά» χωρίς να απαιτούνται περαιτέρω δοκιμές. Άρθρο 2 Στο παράρτημα της παρούσας απόφασης παρατίθενται οι ειδικές κατηγορίες που πρέπει να εφαρμόζονται σε διαφορετικά δομικά προϊόντα και/ή υλικά, στο πλαίσιο της ταξινόμησης όσον αφορά την αντίδραση στη φωτιά που εγκρίθηκε με την απόφαση 2000/147/ΕΚ. Άρθρο 3 Τα προϊόντα ταξινομούνται σε συνάρτηση με την τελική τους χρήση, εφόσον είναι γνωστή. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 9 Φεβρουαρίου 2010.

Προστασία του περιβάλλοντος

Περιβαλλοντική πολιτική

Οικοδομικός τομέας


ΚΑΝΟΝΙΣΜΌΣ (ΕΕ) αριθ. 263/2011 ΤΗΣ ΕΠΙΤΡΟΠΉΣ της 17ης Μαρτίου 2011 για την εφαρμογή του κανονισμού (ΕΚ) αριθ. 458/2007 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (Esspros) όσον αφορά την έναρξη πλήρους συλλογής στοιχείων για το τμήμα του Esspros που αφορά τις καθαρές παροχές κοινωνικής προστασίας (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 458/2007 του Ευρωπαϊκού Κοινοβουλίου και του Συμβουλίου, της 25ης Απριλίου 2007, σχετικά με το ευρωπαϊκό σύστημα ολοκληρωμένων στατιστικών κοινωνικής προστασίας (Esspros) (1), και ιδίως το άρθρο 5 παράγραφος 2 και το άρθρο 7 παράγραφος 3, Εκτιμώντας τα ακόλουθα: (1) Ο κανονισμός (ΕΚ) αριθ. 458/2007 θέσπισε ένα μεθοδολογικό πλαίσιο που πρέπει να χρησιμοποιείται για την κατάρτιση στατιστικών σε συγκρίσιμη βάση προς όφελος της Ευρωπαϊκής Ένωσης και, επίσης, καθόρισε χρονικά όρια για τη διαβίβαση και τη διάδοση των στατιστικών που καταρτίζονται σύμφωνα με το ευρωπαϊκό σύστημα ολοκληρωμένων στατιστικών κοινωνικής προστασίας (εφεξής «Esspros»). (2) Σύμφωνα με το άρθρο 5 παράγραφος 1 του κανονισμού (ΕΚ) αριθ. 458/2007, η πιλοτική συλλογή στοιχείων για το 2005 πραγματοποιήθηκε σε όλα τα κράτη μέλη με σκοπό την καθιέρωση ενός τμήματος για τις καθαρές παροχές κοινωνικής προστασίας. (3) Από τη σύνθεση των εθνικών πιλοτικών συλλογών στοιχείων φάνηκε ότι το αποτέλεσμα ενός πολύ μεγάλου μέρους πιλοτικών μελετών ήταν θετικό, οπότε θα πρέπει να θεσπιστούν τα μέτρα εφαρμογής που απαιτούνται για την έναρξη πλήρους συλλογής στοιχείων σχετικά με τις καθαρές παροχές κοινωνικής προστασίας. (4) Το τμήμα που αφορά τις καθαρές παροχές κοινωνικής προστασίας πρέπει να διαμορφωθεί με τη χρήση της περιορισμένης προσέγγισης, ώστε να καλύπτεται ο ίδιος πληθυσμός δικαιούχων ακαθάριστων παροχών κοινωνικής προστασίας με αυτόν για τον οποίο συλλέγονται στοιχεία στο κεντρικό τμήμα του Esspros. (5) Σύμφωνα με το άρθρο 7 παράγραφος 3 του κανονισμού (ΕΚ) αριθ. 458/2007, θα πρέπει να θεσπιστούν μέτρα εφαρμογής που αφορούν το πρώτο έτος συλλογής πλήρων στοιχείων και μέτρα που αφορούν τη λεπτομερή ταξινόμηση των καλυπτόμενων στοιχείων, τους ορισμούς που πρέπει να χρησιμοποιούνται και τους κανόνες διάδοσης σχετικά με το τμήμα που αφορά τις καθαρές παροχές κοινωνικής προστασίας. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Τα κράτη μέλη διαβιβάζουν στην Επιτροπή (Eurostat) ετησίως στοιχεία σχετικά με το τμήμα του Esspros που αφορά τις καθαρές παροχές κοινωνικής προστασίας. Η περίοδος αναφοράς είναι το ημερολογιακό έτος. 2. Η προθεσμία για τη διαβίβαση των στοιχείων για το έτος Ν, μαζί με οποιαδήποτε αναθεώρηση των στοιχείων των προηγουμένων ετών, είναι η 31η Δεκεμβρίου του έτους Ν + 2. 3. Το πρώτο έτος αναφοράς για το οποίο συλλέγονται πλήρη στοιχεία για τις καθαρές παροχές κοινωνικής προστασίας είναι το 2010. Άρθρο 2 1. Οι ορισμοί που εφαρμόζονται στο τμήμα που αφορά τις καθαρές παροχές κοινωνικής προστασίας παρατίθενται στο παράρτημα I. 2. Οι λεπτομερείς ταξινομήσεις που πρέπει να χρησιμοποιούνται στο τμήμα που αφορά τις καθαρές παροχές κοινωνικής προστασίας παρατίθεντται στο παράρτημα II. 3. Τα κριτήρια για τη διάδοση των στοιχείων σχετικά με το τμήμα που αφορά τις καθαρές παροχές κοινωνικής προστασίας παρατίθενται στο παράρτημα III. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 17 Μαρτίου 2011.

Κοινωνική ασφάλιση

Κοινωνική προστασία

ΚΟΙΝΩΝΙΚΑ ΘΕΜΑΤΑ

Κοινωνική πολιτική